title: Simon Blackburn

text: Blackburn on British Humanist Associationin varapuheenjohtaja. Vuosina 1984–1990 hän toimitti filosofista "Mind"-julkaisua. Hän on esiintynyt brittiläisissä tiedotusvälineissä, kuten BBC:n ohjelmissa.


title: Paul Churchland

text: Paul Churchland (s. 1942) on yhdysvaltalainen filosofi, joka työskentelee Kalifornian yliopistossa San Diegossa. Hänet tunnetaan eliminatiivisen materialismin puolestapuhujana: hän katsoo, että sellaiset jokapäiväiset käsitteet kuin uskomukset, tunteet ja halut ovat teoreettisia rakennelmia, joilla ei ole johdonmukaista määritelmää. Tämän vuoksi tällaisilla käsitteillä ei tulisi olla oleellista roolia aivojen tieteellisessä ymmärtämisessä. Samoin kuin maailman selittämisessä ei nykyään tarvita sellaisia käsitteitä kuin onni tai noituus, tulevaisuuden neurotieteet eivät todennäköisesti tule tarvitsemaan ”uskomuksia” tai ”tunteita” aivojen toiminnan selittämiseen. Sen sijaan tiede voi keskittyä objektiivisiin ilmiöihin, kuten neuroneihin ja niiden väliseen toimintaan. Samalla eliminatiivinen materialismi tähtää koko arkipsykologian tai ”kansanpsykologian” ("folk psychology") eliminoimiseen.


title: Richard Rorty

text: Richard McKay Rorty (4. lokakuuta 1931 New York, New York, Yhdysvallat – 8. kesäkuuta 2007 Palo Alto, Kalifornia, Yhdysvallat) oli yhdysvaltalainen filosofi. Hän oli vertailevan kirjallisuustieteen emeritusprofessori ja kunnianosoituksena Stanfordin yliopiston filosofian professori. Filosofisesti Rorty sijoittui analyyttisen filosofian puolelle, mutta hän tutki myös mannermaista filosofiaa ja pyrki rakentamaan siltaa näiden välisen kuilun yli esittämällä filosofioiden olevan toisiaan täydentäviä, ei vastakkaisia.


title: Richard Rorty

text: Vuonna 1980 julkaisemassaan teoksessa "Philosophy and the Mirror of Nature" Rorty nostaa esiin John Deweyn luonnehtimalla tätä yhdeksi kolmesta 1900-luvun merkittävimmästä filosofista (muut olivat Ludwig Wittgenstein ja Martin Heidegger). Rorty on kehittänyt edelleen Deweyn pragmatistista kasvatusfilosofiaa.


title: Richard Rorty

text: Rortyyn olennaisesti liitetty tieteenhistoriallinen käsite on kielellinen käänne.


title: Richard Rorty

text: Rorty kuoli haimasyöpään kotonaan Palo Altossa 75-vuotiaana.


title: Volcano

text: Volcano on norjalaisen black metal -yhtye Satyriconin viides albumi.


title: Stellan Skarsgård

text: Stellan John Skarsgård (s. 13. kesäkuuta 1951 Göteborg) on ruotsalainen näyttelijä.


title: Stellan Skarsgård

text: Uransa alkuvaiheessa Skarsgård esiintyi lähinnä ruotsalaisissa elokuvissa. Pohjoismaissa hänet yhdistetään etenkin tanskalaisohjaaja Lars von Trieriin, jonka ohjaamassa minisarjassa "Valtakunta" (1997) ja elokuvissa "Breaking the Waves" (1996), "Dancer in the Dark" (2000), "Dogville" (2003) ja "Nymphomaniac" (2013) Skarsgård on esiintynyt.


title: Stellan Skarsgård

text: Skarsgårdin tunnetuimmat englanninkieliset roolit ovat sukellusvenekapteeni Tupolov elokuvassa "Punaisen lokakuun metsästys" (1990), MIT:n matematiikan professori elokuvassa "Will Hunting" (1997), professori Jim Widlock Renny Harlinin elokuvassa "Deep Blue Sea" (1999), "Saappaanraksi-Bill" Turner elokuvissa "" (2006) sekä sen jatko-osassa "" (2007) ja isäehdokas ja seikkailija Bill Anderson Abban musiikkiin perustuvassa elokuvassa "Mamma Mia!" (2008). Hän näytteli myös vuonna 2004 valmistuneessa "Kuningas Arthur" -elokuvassa.


title: Stellan Skarsgård

text: Keväällä 2009 Stellan Skarsgård kutsui Dan Brownia huonoksi kirjailijaksi. Hän kuitenkin näyttelee elokuvassa "Enkelit ja demonit", joka pohjautuu Brownin samannimiseen kirjaan. Skarsgårdin mukaan Ron Howardin tekemä käsikirjoitus erosi niin paljon alkuperäisteoksesta, että hän halusi osallistua elokuvan tekemiseen.


title: Stellan Skarsgård

text: 3D-tekniikalla tehdyssä "Muumi ja punainen pyrstötähti" (2010) -animaatioelokuvassa Skarsgård antoi äänensä Muumipapalle ja hänen poikansa Alexander Skarsgård vastaavasti Muumipeikolle.


title: Stellan Skarsgård

text: Skarsgård esiintyy Lykke Lin kappaleen "Sadness is a blessing" (2011) musiikkivideolla.


title: Stellan Skarsgård

text: Stellan Skarsgård oli naimisissa My Skarsgårdin kanssa vuosina 1975–2007. Heillä on kuusi lasta: Alexander (s. 1976), Gustaf (s. 1980), Sam (s. 1982), Bill (s. 1990), Eija (s. 1992) ja Valter (s. 1995). Lapsista vain Eija ei ollut vuoteen 2009 mennessä ollut mukana missään elokuvassa.


title: Stellan Skarsgård

text: Vuonna 2009 Skarsgård avioitui Megan Everettin kanssa. Heillä on kaksi lasta.


title: Nissan Primastar

text: Nissan Primastar on Nissanin vuosina 2001–2014 valmistama keskikokoinen pakettiautomalli, joka korvasi mallistossa Vanetten. Primastarin seuraajaksi tuli vuonna 2016 Nissan NV300.


title: Nissan Primastar

text: Primastarin sisarmallit olivat Opel Vivaro ja Renault Trafic. Auton suunnitteli Renault Pariisissa, ja sitä valmistettiin Espanjan Barcelonassa. Vivaroa ja Traficia taas valmistettiin Lutonissa Englannissa. Niiden korotetulla katolla varustetut versiot tulivat kuitenkin Nissanin kanssa samalta tuotantolinjalta.


title: Nissan Primastar

text: Primastaria valmistettiin kolmena eri versiona: pakettiautona, pikkubussi Avantourina (7 tai 8 istuinta) ja näiden yhdistelmämalli Combina (6 tai 9 istuinta). Saatavana oli kaksi akselipituutta ja korkeutta. Kuormatilaa oli korimallista riippuen 5–8,4 kuutiometriä.


title: Nissan Primastar

text: Suomessa Primastarin moottorivalikoima koostui aluksi 1,9- (82/101 hv) ja 2,5-litraisista (148 hv) dieselmoottoreista sekä 2,0-litraisesta (117 hv) bensiinimoottorista. 2,5-litraiseen dieseliin sai halutessaan kuusiportaisen robottivaihteiston.


title: Nissan Primastar

text: Vuonna 2006 Primastar koki kasvojenkohotuksen, jossa se sai uudet puskurit, etusäleikön ja ajovalot. Uusia moottorivaihtoehtoja olivat 2,0-litraiset (90/114 hv) dieselit, jotka korvasivat aiemmat 1,9 litran moottorit. Kesästä 2007 lähtien robottivaihteisto oli saatavilla myös 2,0-litraiseen 114 hevosvoiman moottoriin.


title: Nissan Primastar

text: Pakettiauton vakiovarustukseen kuului kuljettajan turvatyyny, ABS-jarrut hätäjarruassistentilla, turvavöiden esikiristimet ja voimanrajoittimet, keskuslukitus, lämmitettävät istuimet sekä sähköikkunat ja -peilit.


title: Nissan Primastar

text: Combissa oli lisäksi matkustajan turvatyyny, osittain korinväriset puskurit, ilmastointi ja lisälämmitin takana.


title: Nissan Primastar

text: Avantourissa oli sivuturvatyynyt ja turvaverhot (yht. kuusi turvatyynyä), matkustamon ilmastointi, ajotietokone ja sisältä säädettävät peilit.


title: Nissan Primastar

text: Comfort-paketin (vain pakettiauto) mukana sai etuistuimen käsinojan, radio/CD-soittimen ja ilmastoinnin.


title: Nissan Primastar

text: Safety-paketissa (pakettiauto ja Combi, vain Comfortin yhteydessä) oli lisäksi matkustajan turvatyyny ja ESP (ei robottivaihteiston kanssa).


title: Nissan Primastar

text: Vuonna 2014 esiteltiin uudet Renault Trafic- ja Opel Vivaro -mallit. Primastarin tuotanto kuitenkin lopetettiin. Mallin seuraajaksi tuli vuonna 2016 Nissan NV300, joka perustuu uusiin Vivaro- ja Trafic-malleihin.


title: Sarkkila (Punkalaidun)

text: Sarkkila on kylä Punkalaitumella. Sarkkilan kylä on osa Punkalaitumen keskustaajamaa. Sen alueella sijaitsevat mm. Punkalaitumen kirkko, kunnantalo, Punkalaitumen yhteiskoulu ja lukio. Taajaman asutus sijaitsee nauhamaisesti seuraillen joenvartta. Punkalaitumen keskustan kylämaisema, josta Sarkkila muodostaa keskeisen osan, on luetteloitu valtakunnallisesti merkittäväksi kulttuurihistorialliseksi ympäristöksi. Sarkkilan vanha jugend-tyylinen koulu on museona ja matkailukeskuksena. Se on Länsi-Suomen vanhin maalaiskoulu, jonka opettajana toimi 43 vuotta vuosina 1875–1918 Jaakko Lehtiö.


title: Henkilökohtaisesti

text: Henkilökohtaisesti - säveltänyt (LXCD 652) on Rauli Somerjoen kokoelmalevy (CD + DVD) vuodelta 2006. Säveltämistuotantoon keskittynyt kokoelmalevy sisältää ennen julkaisemattoman bluesdemon "En ymmärtää voi" (vuodelta 1970). DVD-levylle on koottu näytteitä Somerjoen tv-esiintymisistä, haastatteluista ja tv-konserteista. Videomateriaali on koottu "Iltatähti" (1974), "Suomi-ilta" (1977) sekä "Nuotit hukassa" (1980) -ohjelmien tallenteista. Lisäksi levyllä on Peter von Baghin ""Lähikuvassa""-dokumentti, jossa Badding puhuu kotioloissaan underground-menneisyydestään ja urastaan.


title: Henkilökohtaisesti

text:
CD (musiikkikappaleet aikajärjestyksessä)
En ymmärtää voi / Bensaa suonissa / Valot / Mikset nuku sisko pieni / Eeva ja Zeus / Paratiisi / Sydämessäni / Ei hyvännäköinen / Öitten neidot / Kaita polku / Rakkauden myrkky kaikki surut tappaa / Sininen metsä / Kuihtuu kesäinen maa / Kukkolaulu / Mä haluan sun / Omista minut / Pellavapää / Sua rakastan silti / Tähdet, tähdet / Tynnörilintu / Ilta-aurinko / Lähdön hetkellä / Suon kulkija


title: Henkilökohtaisesti

text:
DVD (videomateriaalia Baddingin esiintymisistä)
Ja rokki soi / Nuori rakkaus / haastattelu / Sulamith / Tammerkoski / Kukkolaulu / haastattelu / Pikku-Arja / Paras haihtua vaan / Ikkunaprinsessa / Paratiisi / Tähdet, tähdet


title: Henkilökohtaisesti

text: Peter von Baghin ""Lähikuvassa""-dokumentti Baddingista sekä muusikon diskografia.


title: Kanteenmaa

text: Kanteenmaa on kylä aivan Punkalaitumen kunnan eteläosassa Loimaan vastaisella rajalla, valtatie 2:n varrella.


title: Kanteenmaa

text: Kanteenmaassa sijaitsevan Majakan yhteyteen rakennettiin vuonna 2009 yksityistie maantieltä 2310, sekä korkeatasoiset linja-autopysäkit VT2:n varteen liityntäpysäköintimahdollisuuksineen.


title: Visukintun vuosikymmenet

text: Visukintun vuosikymmenet on sarjakuva-albumi, joka julkaistiin Roope Ankan taiteilijajuhlan kunniaksi. Juhlakirja julkaistiin vuonna 1997, ja koska Roope Ankan hahmon ensiesiintyminen tapahtui vuonna 1947 Carl Barksin tarinassa ”Joulu Karhuvuorella”, hahmo oli esiintynyt sarjakuvissa 50 vuotta. Kirjan alussa on kolmen sivun mittainen Geoffrey Blumin kirjoittama artikkeli Roope Ankasta. Kirjan kannen ja kahden sivun kuvituksen on tehnyt Tello-Team, paitsi saksalaiseen laitokseen, jossa oli erilainen kansi. Kirjassa on laskutavasta riippuen 98 tai sata sivua.


title: Visukintun vuosikymmenet

text: Kirja julkaistiin Norjassa Jubileumsbokin vuoden 1997 numerossa "Onkel Skrue 50 år i Andeby", Ruotsissa nimellä "Farbror Joakim 50 år jubileum", Saksassa nimellä "50 Jahre Onkel Dagobert", Suomessa nimellä "Visukintun vuosikymmenet" ja Tanskassa nimellä "Onkel Joakim 50 År Jubilæum" (# 1).


title: Visukintun vuosikymmenet

text: Saksassa Ehapa Verlag julkaisi albumin Micky Maus präsentiert -julkaisun erikoisnumerona. Albumi on numero 22 ja sen nimi on "50 Jahre Onkel Dagobert". Siinä missä muiden maiden painoksissa oli sama Tello-Teamin tekemä kansi, saksalaisessa laitoksessa oli oma, erilainen kansi.


title: Visukintun vuosikymmenet

text: Suomessa Helsinki Media julkaisi kirjan Roope-setä -lehden erikoisnumerona nimellä "Visukintun vuosikymmenet" (tunnus 1997-VIS). Kirjan ovat suomentaneet Markku Kivekäs, Sirkka Ruotsalainen ja Markku Saarinen. Teoksen hinta oli 27 Suomen markkaa.


title: Visukintun vuosikymmenet

text: Kirjaan kuuluu neljä tarinaa, ja lisäksi niiden välissä kulkee yhteensä yhdeksän sivun mittainen kehyskertomus, jonka on käsikirjoittanut Byron Erickson ja piirtänyt Vicar. Kehyskertomusta lukuun ottamatta tarinat on piirtänyt ja käsikirjoittanut Carl Barks ja niiden alkuperäiskieli on englanti. Oheisessa taulukossa on kirjassa julkaistut Barksin tarinat.


title: Visukintun vuosikymmenet

text: Tarina ”Korpinmusta päivä” on julkaistu suomeksi myös nimellä ”Korri Korppi.”


title: Commodore 1541

text: Commodore 1541 (eli CBM 1541, alkuperäiseltä nimeltään VIC-1541) oli Commodoren valmistava 5¼" levykkeitä käyttänyt levykeasema, joka tuli myyntiin vuonna 1983. Se käytti Commodoren omaa kaapeliliitäntää, ja oli yhteensopiva Commodoren 8-bittisten kotitietokoneiden kanssa, ja oli mm. Commodore 64:n käyttäjien keskuudessa suosittu levyasema.


title: Commodore 1541

text: 1541 käytti kaksinkertaisen tiheyden (Double Density) levykkeitä yksipuolisena. Yhdelle levypuolelle voitiin tallentaa 170 kilotavua tietoa; kapasiteetti johtui siitä, että levyn koodaustapana oli Group Code Recording (GCR). Myös yhdelle uralle mahtuvien sektorien määrä vaihteli sen mukaan, miten kaukana ura oli levyn keskustasta. Monesti kaksipuolisista levyistä kuitenkin käytännössä käytettiin molemmat puolet, koska levy toimi myös ympäri käännettynä.


title: Commodore 1541

text: 1541:ssä oli oma MOS 6502 -mikroprosessori ja 2 kilotavua RAM-muistia. Suoritin toimi sekä levykontrollerina että levyaseman käyttöjärjestelmän hoitajana: tämän ansiosta tietokonetta itseään ei tarvittu kaikkien levytoimenpiteiden tekemiseen, tietokonetta pystyi käyttämään pitkien levyoperaatioiden aikana (esimerkiksi levykkeiden alustus vei pitkän aikaa), eikä tietokoneeseen itseensä tarvinnut asentaa mitään ylimääräisiä laitteita tai muistiin ladata erillisiä apuohjelmia.


title: Commodore 1541

text: 1541:ssä oli myös ongelmia. Levyn lukupäiden kohdistus meni suhteellisen helposti pois paikoiltaan ja korjaaminen vaati huoltoa. Alkuperäisessä mallissa aseman tunnusnumeron muuttaminen oli suhteellisen vaikeaa, toimenpide oli kuitenkin tarpeellinen jos käytössä oli useita asemia. Asemassa oli sisäinen virtalähde, mikä tuotti runsaasti lämpöä (käyttäjien keskuudessa asemaa kutsuttiinkin usein leivänpaahtimeksi), tämä hankaloitti aseman sijoittelua.


title: Commodore 1541

text: Levyasemasta tehtiin paranneltuja malleja: 1541C (1986) oli vaaleanvärinen malli, joka sopi paremmin Commodore 64C:n ja Commodore 128:n väreihin. 1541-II (1988) oli pieni malli, jossa oli tehty useita teknisiä uudistuksia ja virtalähde oli ulkopuolinen.


title: Ada Kok

text: Aagje ”Ada” Kok (s. 6. kesäkuuta 1947 Amsterdam, Pohjois-Hollanti) on entinen alankomaalainen uimari, joka oli yksi maailman parhaista perhosuimareista 1960-luvulla.


title: Ada Kok

text: Kokin kansainvälinen ura alkoi vuonna 1962, viidentoista vuoden iässä, jolloin hän voitti 100 metrin perhosuinnin ja oli mukana voittamassa 4 × 100 metrin sekauintiviestiä uinnin EM-kilpailuissa. Kaksi vuotta myöhemmin, Kesäolympialaisissa 1964, Kok voitti kaksi hopeaa samoilla matkoilla. 1966 Kok voitti Utrechtin EM-kisoissa 100 metrin perhosuinnissa, ja 4 × 100 metrin sekauintiviestissä, ja lisäksi yhden hopean 400 metrin vapaauinnissa. Hän lopetti uransa Kesäolympialaisiin 1968, joissa hän voitti 200 metrin perhosuinnin, mutta jäi neljänneksi 100 metrin matkalla.


title: Jonathan Cheechoo

text: Jonathan Cheechoo (s. 15. heinäkuuta 1980 Moose Factory, Ontario, Kanada) on kanadalainen jääkiekkoilija, joka edustaa KHL-seura Slovan Bratislavaa. Hän on oikealta ampuva oikea laitahyökkääjä.


title: Jonathan Cheechoo

text: Cheechoo on kotoisin Moose Cree First Nationin intiaanikylästä Moose Factorysta, joka on 2 000 asukkaan saari ja on viisi kilometriä pitkä ja kolme kilometriä leveä. Cheechoon isä ja kaikki sedät pelasivat jääkiekkoa.


title: Jonathan Cheechoo

text: Cheechoo lähti kotoaan 14-vuotiaana etelään ja pelasi Ontarion kiekkosarjoissa kunnes San Jose Sharks varasi hänet toisella kierroksella numerolla 40 vuonna .


title: Jonathan Cheechoo

text: Cheechoon kaksi ensimmäistä NHL-kautta olivat keskinkertaisia. Ensimmäisellä kaudellaan 2002–2003 hän teki tehot 9+7=16 ja toisella 28+19=47. NHL:n työsulkukaudella hän pelasi 20 peliä Ruotsissa HV71:ssä.


title: Jonathan Cheechoo

text: Cheechoon vaisusti alkanut kolmas kausi NHL:ssä päättyi läpimurtoon, kun San Jose hankki Joe Thorntonin marraskuussa 2005. Cheechoo teki seuran yhden kauden maaliennätyksen. Kauden lopussa kaksikko oli NHL:n tehokkain, kun Thornton voitti liigan pistepörssin 125 pisteellä ja Cheechoo maalikuninkuuden 56 maalillaan, tehoin 56+37=93.


title: Jonathan Cheechoo

text: Sharksin päävalmentaja Ron Wilsonkin on myöntänyt, ettei olisi osannut odottaa Cheechoolta muuta kuin kolmosketjun työmyyrän roolia ja silloin tällöin maaleja.


title: Jonathan Cheechoo

text: Syyskuussa 2009 San Jose myi Cheechoon ja Milan Michálekin Ottawa Senatorsiin, josta se sai vaihdossa Dany Heatleyn. Cheechoon kausi Ottawassa oli vaisu, hänen kerätessä 61 ottelussa tehot 5+9=14. Kesällä 2010 Cheechoo teki try-out -sopimuksen Dallas Starsin kanssa, muttei onnistunut saamaan sopimusta seuraavalle kaudelle. Pelipaikka löytyi lopulta AHL:n Worcester Sharksista.


title: Jonathan Cheechoo

text: 12. heinäkuuta 2011 Jonathan Cheechoo teki St. Louis Bluesin kanssa yksivuotisen kahdensuunnan sopimuksen, jossa NHL-palkka oli 600 000 dollaria ja farmipeleissä 105 000 dollaria kaudessa. Hän ei kuitenkaan pelannut otteluakaan St. Louisin paidassa, vaan pelasi koko kauden 2011–2012 seuran farmijoukkueeessa Peoria Rivermenissä. Kevään 2013 Cheechoo pelasi AHL:n Oklahoma City Baronsissa.


title: Jonathan Cheechoo

text: Kaudeksi 2013–2014 Cheechoo siirtyi KHL:n tulokasseuraan KHL Medveščak Zagrebiin, josta hän siirtyi kaudeksi 2014–2015 valko-venäläiseen Dinamo Minskiin.


title: Jonathan Cheechoo

text: Kaudeksi 2016–2017 Cheechoo siirtyi Slovan Bratislavaan.


title: Sinikka Salo

text: Aino Sinikka Hannele Salo (o.s. Manninen, s. 30. syyskuuta 1948 Kauhajoki) on ekonomisti, pankinjohtaja, koulutukseltaan valtiotieteen tohtori.


title: Sinikka Salo

text: Salo oli Suomen Pankin johtokunnan jäsen vuodesta 2000 vuoteen 2010. Salon vastuualueeseen johtokuntakollegiossa kuuluivat viimeksi pankkitoiminnot ml. maksuliike- ja rahahuoltopalvelut. Kahden toimikautensa aikana Salo on johtokunnassa vastannut mm. rahapolitiikka- ja tutkimusosastosta, Siirtymätalouksien tutkimuslaitoksesta, tilastotoiminnosta, Suomen Pankin strategian valmistelusta ja taloushallinnosta, tietopalveluista ja turvallisuudesta. Hän oli EU:n talous- ja rahoituskomitean jäsen 2000-2005 ja EKPJ:n kansainvälisten suhteiden komitean jäsen 2000-2010. Ennen nimitystään Suomen Pankin johtokunnan jäseneksi Salo toimi ensimmäisten joukossa Euroopan keskuspankissa ja sen edeltäjässä Euroopan rahapoliittisessa instituutissa Frankfurtissa vuosina 1995-2000. Suomen Pankkiin Salo oli siirtynyt vuonna 1990 työskenneltyään sitä ennen pitkään (1974-1990) taloustutkijana Elinkeinoelämän Tutkimuslaitoksessa ETLAssa. Hän on toiminut myös mm. Helsingin yliopistossa kansantaloustieteen vt. apulaisprofessorina 1992-1993 ja Helsingin kaupungin metrotoimistossa 1971-1974.


title: Sinikka Salo

text: Salo on opiskellut Helsingin yliopistossa matematiikkaa, tilastotiedettä ja kansantaloustiedettä. Hän valmistui luonnontieteiden kandidaatiksi matematiikka pääaineena vuonna 1970 ja valtiotieteen maisteriksi tilastotiede pääaineena vuonna 1974. valtiotieteen lisensiaatin tutkinnon hän suoritti pääaineena kansantaloustiede vuonna 1985 ja tohtorin tutkinto valmistui vuonna 1990. Kansantaloustieteen väitöskirja käsitteli asuntojen kysynnän, tuotannon ja hintojen muodostumisen teoriaa sovellutuksena Suomen asuntomarkkinat.


title: Sinikka Salo

text: Salo jäi eläkkeelle 15. lokakuuta 2010, 62-vuotiaana. Toiminnassaan Suomen Pankin johtokunnan jäsenenä hän on korostanut Euroopan yhdentymistä, keskuspankin riippumattomuutta ja tasa-arvokysymyksiä. Hän on puolustanut voimakkaasti Suomen Pankin johtokunnan kollegioasemaa. Salo oli kiistelty persoona miesvaltaisessa Suomen Pankin johtokunnassa. Suomen Kuvalehti teki haastattelun Salosta lokakuussa 2010. Haastattelussa Salo kertoi Euroopan rahoitus- ja vakauspolitiikkaa ja Suomen Pankin johtokunnan kollegioasemaa koskevien kysymysten ohella naisjohtajista, joiden osa on usein sopeutua miehiseen valtakulttuuriin - tai joutua leimatuksi ja kiusatuksi, todeten itselläänkin olevan tällaisia kokemuksia. Syntyneen kohun vuoksi Salo lähetti Suomen Pankin pankkivaltuustolle avoimen kirjeen asiasta sekä STT:lle tiedotteen, jossa totesi kiusaamisasian olevan hänen osaltaan loppuunkäsitellyn. Helmikuussa 2011 julkaistussa Apu-lehden haastattelussa Salo tilittää laajasti uraansa ja johtokuntakauttaan.


title: Sinikka Salo

text: Salo avasi kesällä 2015 oman bloginsa: "Sinikka Salo. Elämää. Eurooppaa": www.sinikkasalo.fi


title: Sinikka Salo

text: Sinikka Salon julkaisutoiminta käsittää useita tutkimusraportteja ETLA:n (www.etla.fi) julkaisusarjassa sekä kymmeniä artikkeleita taloudellisissa aikakauskirjoissa ja lehdissä lähinnä raha- ja finanssipolitiikan sekä rahoitusmarkkinoiden alueelta.


title: Sinikka Salo

text: Hän on julkaissut omaelämäkerrallisen tietokirjan, jossa kertoo itselleen tärkeistä missioista: eurooppalaisuudesta ja eurosta, rahoitusmarkkinoiden integraatiosta, hyvinvointivaltion puolustamisesta ja tasa-arvon edistämisestä.


title: Sinikka Salo

text: Sinikka Salolla on useita luottamustoimia sekä ammatillisissa että muissa yhteisöissä,mm:


title: Sinikka Salo

text: Hän on myös toiminut Kansantaloudellinen Yhdistys ry:n sihteerinä 1980-1982 ja johtokunnan jäsenenä ja puheenjohtajana 1994-1995 sekä toimittanut Kansantaloudellista Aikakauskirjaa ja Finnish Economic Papers -lehteä toimitussihteerinä vuosina 1988-1990. Hän oli Naisasialiitto Unionin hallituksen jäsen vuosina 1975-1976, 1978 sekä IAW:n (International Alliance of Women) hallituksen jäsen vuosina 1976-1979. Hän on Naisekonomistien verkoston perustajajäsen 1980. Hän oli Tieto-Finlandian valitsija vuonna 2010.


title: Laatujärjestelmä

text: Laatujärjestelmä on käsite, jota käytettiin erityisesti 1980-90-luvuilla kuvaamaan organisaatioiden laatutoiminnan kokonaisuutta.


title: Laatujärjestelmä

text: Laatujärjestelmä oli esillä ensimmäisissä vuoden 1987 ISO 9000 -standardeissa, mutta 1990-luvun lopulla se poistettiin. Perusteena oli, että se oli johtanut siihen, että organisaatioissa rakennettiin muusta toiminnasta erillisiä laatujärjestelmiä, joista vastasivat erityiset laatuasiantuntijat. Nykyisin kyseisissä standardeissa tuodaan esille, että "laadunhallinta" () on laadukasta organisaation johtamista, eikä sitä voi toteuttaa organisaation johtamisjärjestelmästä erillisenä. Näin ollen entinen laatujärjestelmä on muuttunut laadukkaaksi johtamisjärjestelmäksi.


title: Laatujärjestelmä

text: Laadunhallinta toteutuu prosessien hallinnan kautta. Laadun kehittämistä varten on ensin selvitettävä tuotteiden ja organisaation nykytila. Sitä varten laatua arvioidaan ja mitataan, ja prosesseja kartoitetaan. Laadunhallinta lähtee toiminnan päämääristä, eri sidosryhmien tarpeista ja odotuksista. Eri sidosryhmillä on yleensä erilaiset tai jopa ristiriitaiset tarpeet ja odotukset. Kehitettäessä organisaation toimintoja ja prosesseja pyritään myös oppimaan toisilta organisaatioilta (benchmarking).


title: Laatujärjestelmä

text: Usein laatujärjestelmiä on sertifioitu laadunvarmistuksen vuoksi. Huolimatta siitä, että joissakin yhteyksissä erilaisten kolmannen osapuolen suorittamien sertifiointien uskottavuutta on epäilty, on sertifiontien globaalilla tasolle sertifioitujen yritysten ukumäärä kasvanut jatkuvasti Sertiioinnin kyseenalaistaminen on johtunut osin siitä että sertifiointitoiminnta on koettu enemmän kaupalliseksi ja siitä, että laatujärjestelmiä ei pitäisi erottaa organisaatioiden johtamisjärjestelmästä. Nykyisin laadunhallinta integroidaan organisaation johtamisjärjestelmään. ja sertifioidut yritykset kokevat saavansa sertifioinnista lisäarvoa toiminnan kehittämiseen Sama koskee myös monia muita organisaatioiden johtamisen erityisalueita, kuten esimerkiksi ympäristönsuojelua, työterveyttä ja turvallisuutta.


title: Laatujärjestelmä

text: Uusia sertifioinnin kohteita ovat energiatehokkuusjärjestelmät, tietoturvallisuusjärjestelmät jne.


title: Laatujärjestelmä

text: Standardointijärjestö ISO on kehittänyt muun muassa ISO 9000, ISO 14000 -standardisarjat. Organisaatiot voivat näiden standardien mukaisesti suunnitella toimintaansa ja prosessejaan. Organisaatiolle voidaan myöntää ISO laatujärjestelmäsertifikaatti ulkopuolisen tahon, sertifioijan, tekemän auditoinnin perusteella. Tällöin sertifioija varmistaa, että organisaation laadunhallinta vastaa standardivaatimuksia ja että käytännössä toimitaan niiden mukaisesti. Todistuksen perusteella organisaatio voi kertoa viestinnässään olevansa esimerkiksi ISO 9001 -sertifioitu. ISO 9001 standardin perusrakenteeseen kuuluu johdon vastuu, resurssien hallinta, prosessien hallinta ja mittaaminen, analysointi ja parantaminen (auditointi, prosessien valvonta, jatkuva parantaminen). Kolmannen osapuolen sertifikaattien lisäksi voi olla myös toisen osapuolen (asiakkaan antamia) tai ensimmäisen osapuolen (organisaation itsensä antamia) sertifikaatteja. Sertifioinnin merkitys on lisääntynyt uudistuneiden standardien ja sidosryhmien odotusten kautta. Organisaation on sitoutuminen laatuun, ympäristönsuojeluun, työturvallisuuteen jne on helpointa osoittaa puolueettoman ulkopuolisen arvioinnin kautta. Lisäksi auditoinnissa tuodaan esiin riskejä ja kehityskohteita joiden avulla organisaatio voi tehostaa ja parantaa toimintaansa. Sertifiointi toteutetaan normaalisti kahdessa vaiheessa johon kuuluu alustava jäynti, jonka aikana varmistetaan organisaation sertifiointivalmius ja varsinaisessa sertifiointiarvioinnissa, jossa arvioidaan organisaation kyky täyttää standardivaatimukset.


title: Laatujärjestelmä

text: Laadunhallinnan avulla organisaatio voi pitää toimintansa ja tuotantonsa laadun hallittavissa. Siten saadaan selkeyttä johtamiseen, prosesseihin, toimintoihin, ja jatkuvaan parantamiseen. Organisaatiossa tavoitteet laadun suhteen perustuvat organisaation liiketoiminnan tarpeisiin ja odotuksiin. Laadunhallinnan eri osa-alueilla kuten auditoinneilla, laatupalkintokriteereillä ja prosessien hallinnalla saadaan aikaan, että organisaation tavoitteet saavutetaan.


title: Laatujärjestelmä

text: Laadun tuottaminen on aina kannattavaa ja halvempaa kuin huonon laadun tuottaminen, koska laatua tuottavat prosessit ovat tehokkaampia: pienempi hävikki, vähemmän korjauksia, pienempi työntekijöiden vaihtuvuus parantuneen työtyytyväisyyden ansiosta - ja vähemmän aikaa tarvitaan käsittelemään asiakasvalituksia. Siten hyvä laadunhallinta parantaa kannattavuutta.


title: Laatujärjestelmä

text: Laadunhallinnan standardit tuovat esille ohjeita ja malleja sekä asettavat yleisiä vaatimuksia yrityksissä tuotannon suorituskyvyn mittauksiin käytettyjen mittauslaitteiden kalibroinnin suhteen. Laatuajattelu alkaa organisaation johdosta ja ulottuu organisaation kaikkiin toimintoihin. Tyytyväiset työntekijät, asiakkaat ja muut sidosryhmät ovat yhtä tärkeä osa organisaation laadunhallintaa kuin tuotannon toleranssit.


title: Laatujärjestelmä

text: Uusien 2015 standardiversioiden lähestyminen on laajennettu kattamaan organisaation kyvykkyyttä saavuttaa organisaation tavoitteet. Johtamisjärjestelmälle määritetään halutut tulokset. Tämä edellyttää sitä, että organisaatio tunnistaa toimntaympäristönsä, sekä siihen liittyvät riskit ja mahdollisuudet. Riskien hallintaan luodaan menettelyt ja mahdollisuudet pyritään hyödyntämään mahdollisimman hyvin ja näin ohjataan organisaation toimintaa haluttuun strategiseen suuntaan. ISO 9001 tavoitteena onkin tukea organisaatiota luomaan johtamisjärjestelmä, jonka avulla toteutetaan kestävää ja menestyksekästä liiketoimintaa.


title: Matsalunlahti

text: Matsalunlahti () on Itämeren lahti Länsi-Virossa, Läänemaan ja Pärnumaan maakunnissa.


title: Matsalunlahti

text: Matsalunlahdella on 486 neliökilometrin laajuinen Matsalun kansallispuisto, jonka päätarkoitus on linnuston suojelu. Puiston opastuskeskus toimii Penijõen kartanossa lahden kaakkoisrannalla. Parhaiten Matsalunlahdella lintuja näkee keväällä niiden palatessa muuttomatkaltaan.


title: Matsalunlahti

text: Matsalunlahteen laskee Kasarin joki, jonka alajuoksu myös kuuluu kansallispuistoon.


title: Matsalunlahti

text: Matsalunlahden rantaökyliä ovat mm. Puise, Kiideva, Haeska ja Penijõe. Puise sijaitsee Puisen niemen kärjessä jonka toinen puoli on Matsalunlahtea ja toinen puoli Väinamerta. Kiideva sijaitsee lähellä Puisea. Haeska sijaitsee Martnan ja Ridalan kuntien rajamaastossa mutta on Ridalan puolta. Penijõe, kaikista merkittävin paikka on Matsalunlahden kaakkoiskolkassa mistä ei ole montaakaan kilometriä Lihulan kunnan keskukseen, Lihulaan.


title: Matsalunlahti

text: Matsalunlahti sijaitsee 4 kunnan alueella (Ridala, Martna, Lihula, Hanila). Matsalunlahti on antanut arvostusta kunnille ja siellä käy muun muassa suomalaisia turisteja.


title: Henri Moissan

text: Ferdinand Frederick Henri Moissan (28. syyskuuta 1852 – 20. tammikuuta 1907, Pariisi) oli ranskalainen kemisti, joka sai Nobelin kemianpalkinnon vuonna 1906 työstään fluorin eristämisessä yhdisteistään ja sähköisen ahjon kehittelemisestä.


title: Henri Moissan

text: Moissan onnistui eristämään fluoria kaliumvetyfluoridin (KHF) vetyfluoridiliuoksesta (HF). Seos oli tarpeellinen, koska vetyfluoridi on eriste, joka estäisi sähkövirran kulun. Laitteessa oli platina-iridiumelektrodit, ja sen lämpötila laskettiin lukemaan 50 °C. Fluoridi-ionit kulkeutuivat positiiviselle katodille, jossa ne pelkistyivät. Nykyäänkin fluoria valmistetaan tällä menetelmällä.


title: Henri Moissan

text: Moissan tutki fluorin kemiaa hyvin yksityiskohtaisesti. Tämän lisäksi hän oli huomattavassa osassa sähköisen ahjon kehittelemisessä ja yritti paineen avulla valmistaa synteettisiä timantteja hiilestä. Vuonna 1893 hän ryhtyi tutkimaan meteoriitin sirpaletta, joka oli löytynyt Arizonasta. Moissan löysi sirpaleesta uutta mineraalia ja huomasi sen olevan piikarbidia. Vuonna 1905 mineraali nimettiin moissaniitiksi hänen kunniakseen.


title: Henri Moissan

text: Moissan kuoli yllättäen tammikuussa 1907 pian vastaanotettuaan Nobelin kemianpalkinnon. Ei tiedetä, olivatko hänen kokeensa fluorin kanssa syynä hänen aikaiseen kuolemaansa.


title: Kaupparatsun koira

text: Kaupparatsun koira on Edu Kettusen vuonna 1994 julkaistu albumi. Se on omistettu "Muumalle". Edu Kettunen on säveltänyt, sanoittanut ja sovittanut kaikki kappaleet. Kansitaide on Lissu ja Edu Kettusen käsialaa.


title: Alan Kennedy

text: Alan Phillip Kennedy (s 31. elokuuta 1954 Englanti) on englantilainen jalkapalloilija. Kennedyn pelipaikka oli puolustaja. Liverpooliin hän tuli vuonna 1978 ja viipyi siellä vuoteen 1985. Kennedyn lempinimi oli "Barney" Retu Kivisen Tahvo-kaverin mukaan. Hänen uransa suurin kohokohta oli rangaistuslaukauksen upottaminen Roman verkkoon Euroopan cupin loppukilpailussa. Liverpoolissa Kennedy pelasi 356 ottelua ja teki 21 maalia. Hän ei ollut siis mikään maalitykki. Kennedyn voitot Liverpoolissa olivat kaksi Euroopan cupin voittoa ja kolme liigamestaruutta. Muita hänen seurojaan olivat Newcastle, Sunderland, Hartlepool, Wigan ja Wrexham.


title: Elävien maassa

text: Elävien maassa on Edu Kettusen vuonna 1997 julkaistu albumi. Hän on säveltänyt, sanoittanut ja sovittanut kaikki kappaleet sekä soittaa lähes kaikki soittimet itse. Tunnetuin kappale lienee "Häkkilintu". Viimeinen kappale on julkaistu ensimmäisen kerran vuoden 1989 albumilla "Eräänä yönä.


title: Elävien maassa

text: Albumi ylsi Suomen virallisen listan sijalle 22. Albumi on omistettu "Otolle ja Mariannelle".


title: Elävien maassa

text: Kaikki kappaleet säveltänyt, sanoittanut ja sovittanut Edu Kettunen.


title: Kylmäoja (lähiö)

text: Kylmäoja on Vantaa Koivukylän suuralueen Ilolan kaupunginosan pohjois- ja länsiosissa sijaitseva, enimmäkseen omakotiasutuksesta koostuva asuinalue.


title: Kylmäoja (lähiö)

text: Kylmäoja on saanut nimensä asuinalueen lähellä kulkevan Keravanjoen Kylmäoja-nimisen sivupuron latvahaarojen mukaan. Huomattava osa puron vedestä on lähteistä nousevaa pohjavettä ja on siksi viileää kesälläkin. Nimen Kylmäoja sanotaan johtuvan tästä veden viileydestä, minkä hevosiaan seudulla juottaneet matkalaiset havaitsivat. Tämä puro yhtyy myöhemmin Keravanjokeen Koivuhaan ja Viertolan kaupunginosien rajan kautta.


title: Kylmäoja (lähiö)

text: Kylmäojan asuinalueen itäpuolella Ilolan koillisosassa sijaitseva suopainanne ympäröivine metsineen on patikkaretkeilyyn soveltuva luonnonsuojelualue, joka tunnetaan nimellä "Kylmäojan korpi". Korpeen kuuluu edustava tervaleppäkorpi. Alueen keskellä on avosuo.


title: Veliko Tărnovo

text: Veliko Tărnovo () on kaupunki keskisessä Pohjois-Bulgariassa. Kaupungissa on asukkaita noin 88 000. Se sijaitsee Jantrajoen varrella. Kaupunki oli toisen Bulgarian valtakunnan pääkaupunki, jonka arkkitehtuuri houkuttelee kaupunkiin paljon turisteja.


title: FN Browning M1903

text: FN Browning M1903 (Browning No.2) on yhdysvaltalaisen John Moses Browningin suunnittelema massasulkuinen itselataava pistooli. Pistoolia valmisti belgialainen Fabrique Nationale de Herstal (FN) vuodesta 1903 lähtien. Sitä valmistettiin vuosien 1903–1927 välillä 58 442 kappaletta. M1903 oli palveluskäytössä Paraguayn, Ruotsin, Turkin, Venäjän ja Viron armeijoissa.


title: FN Browning M1903

text: Saksalaisten otettua FN:n tehtaan haltuunsa vuonna 1914 pistoolien toimitukset Ruotsin armeijalle katkesivat. Tämän seurauksena Husqvarna Vapenfabrik aloitti lisenssivalmistuksen mallinimellä Husqvarna m/1907, valmistaen asetta vuosien 1917–1942 välillä 93 960 kappaletta.


title: FN Browning M1903

text: Suomen sisällissodan peruina M1903-pistooleja kertyi puolustusvoimien haltuun alle 100 kappaletta, lähinnä maassa olleita venäläisjoukoilta takavarikoituina. Ne pysyivät varastoituina jatkosotaan asti, jolloin ne yhdessä talvisodan ruotsalaisilta vapaaehtoisilta jääneiden 860 Husqvarna m/1907 -pistoolien kanssa jaettiin etulinjan joukoille nimikkeillä 9,00 pist/07 FN ja 900 PIST 07 FN.


title: ING

text: ING Groep N.V. (Internationale Nederlanden Groep) on alankomaalainen rahoituslaitos, joka tarjoaa pankki-, vakuutus- ja varainhoitopalveluja. Sillä on toimistoja Kanadassa, Perussa, Espanjassa, Ranskassa, Italiassa, Meksikossa, Yhdysvalloissa, Saksassa, Yhdistyneessä kuningaskunnassa, Belgiassa, Itävallassa ja Australiassa. Se omistaa ING Directin, jolla on toimintoja muun muassa Australiassa, Kanadassa, Yhdysvalloissa, Britanniassa ja Espanjassa. ING työllistää noin 120 000 ihmistä.


title: ING

text: Taseella mitaten (914,27 mrd. USD) ING Groep NV luokiteltiin vuonna 2016 maailman 27. suurimmaksi julkisesti noteeratuksi pankiksi (edellisvuonna sijalla 23). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla ING Bank luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: ING

text: Vuodesta 2003 ING on hoitanut 60 miljoonan yksityisen, yrityksen ja institutionaalisen asiakkaan asioita 50 maassa.


title: ING

text: ING solmi 2000-luvun loppupuolella kolmivuotisen sponsorointisopimuksen Formula 1 -sarjassa kilpailevan Renault F1 Teamin kanssa. Sopimus kattoi alun perin kaudet 2007–2009, mutta ING purki sopimuksen kesken kauden 2009 vedoten Renault-skandaalista tuomittuihin rangaistuksiin.


title: ING

text: ING on toiminut Australian GP:n ja Belgian GP:n pääsponsorina vuodet 2007–2009. Vuosina 2008–2009 se toimi Unkarin GP:n ja 2009 Turkin GP:n pääsponsorina.


title: Gibraltarin lippu

text: Gibraltarin lippu on Britannialle kuuluvan Gibraltarin alueen kansallinen symboli. Lippu koostuu kahdesta vaakaraidasta, kaksi osaa korkeasta valkoisesta ja yhden osan korkuisesta punaisesta. Valkoisen raidan keskellä on punainen linna, jonka oviaukosta roikkuu kultainen avain. Ne kuvaavat Gibraltarin vakautta ja sen kykyä valvoa Välimeren kapean Gibraltarinsalmen kautta kulkevaa liikennettä.


title: Gibraltarin lippu

text: Alun perin linnasymbolin antoi Gibraltarille Espanjan kuningatar Isabella Katolilainen vuonna 1502. Nykymuodossaan se otettiin virallisesti käyttöön 1982.


title: Pispalan Haulitehdas

text: Pispalan haulitehdas on entinen hauleja valmistanut tehdas Tampereen Pispalassa. Haulien teollinen valmistus alkoi Tampereella vuonna 1856 (toinen lähde: 1859), jolloin Pyynikinharjun etelärinteeseen rakennettiin matalahko puurakenteinen haulitorni. Kyseinen torni on myöhemmin purettu.


title: Pispalan Haulitehdas

text: Nykyisen, 55 metriä korkean Pispalan haulitornin rakensi Oy K. Hjorth Ab vuonna 1908 Pispalanharjun pohjoisrinteeseen. Pispalan haulitorni on ainoa Suomessa jäljellä oleva haulien valmistukseen käytetty torni. Haulien valmistus tornissa lopetettiin vuonna 1972. Hjorth kertoi tehtaansa pystyneen tuottamaan 300 000 haulikiloa vuodessa. Tornin teräsrakenteet on valmistettu Saksassa Kruppin tehtailla.


title: Pispalan Haulitehdas

text: Tehtaalle toimitettu lyijy sulatettiin ensiksi alhaalla padassa ja siihen lisättiin kaksi prosenttia antimonia. Antimonin ja lyijyn atomit ovat erikokoisia, ja näitä sekoitettaessa lyijy kovenee. Tällöin puhutaan karkaistuista hauleista. Sulaan seokseen lisättiin vielä arsenikkia, joka poisti seoksesta venyvyyden ja lisäsi pisartuvuutta. Tämän jälkeen lyijyseos valettiin harkoiksi.


title: Pispalan Haulitehdas

text: Haulimestari kiipesi torniin yleensä neljän aikaan aamulla sytyttämään tulen. Kylminä talviaamuina lyijypadan lämpiäminen saattoi kestää useita tunteja. Pataan mahtui kerrallaan 400 kiloa lyijyä. Lyijy hinattiin harkkoina ylös tornin huipulle valuverstaaseen. Tornin kehikkorakenteen keskellä oli koko tornin korkuinen hauliputki. Hauliputken yläpäässä oli vaihdettavat erikokoiset seulat, joiden läpi sula lyijy pääsi putoamaan alas. Pudotessaan lyijy pisartui halutun kokoisiksi hauleiksi. Lyijy nostettiin seulan päälle käsikauhalla. Pisaroista muotoutui pallomaisia hauleja, kun ne pyörivät ja jäähtyivät pudotessaan vapaasti alas. Jäähtymisen varmisti alhaalla oleva vesiastia.


title: Pispalan Haulitehdas

text: Alhaalla olevassa haulitehtaassa haulit kuivattiin ja seulottiin, jolloin muotovialliset haulit poistettiin. Lopuksi haulit kiillotettiin grafiittirummussa. Tehtaan naiset ompelivat pusseja, jotka täytettiin hauleilla.


title: Pispalan Haulitehdas

text: Vanhan Pyynikin haulitehtaan yrityssalaisuuksien vuotaminen Lahdessa vuosina 1906–1909 mahdollisti haulitehtaan lyhytikäisen toiminnan.


title: Pispalan Haulitehdas

text: Pispalan Haulitehtaan työväestön muodostivat kaksi perhettä: Heinäset ja Järvensivut. Pyynikin tehtaan kokemuksista viisastuneena tehtaan johto teki näiden perheiden kanssa elinikäiset sopimukset, jotka velvoittivat perheitä pitämään salassa kaiken haulien valmistukseen liittyvän.


title: Pispalan Haulitehdas

text: Pispalan haulitehtaan alue on säilynyt hyvin. Se on rakennushistoriallisesti ja maisemallisesti merkittävä rakennuskokonaisuus. Alue koostuu haulitehtaasta ja -tornista, sekä niiden ympäristöön rakennetuista asuinrakennuksista. Haulitorni on maisemallisesti näkyvällä paikalla ja siitä on muotoutunut Pispalan symboli ja maamerkki, joka on tunnustettu valtakunnallisesti merkittäväksi kohteeksi.


title: Pispalan Haulitehdas

text: Kotiseutuyhdistys Pispalan Moreeni sai vuonna 1990 Tampereen kaupungilta hallintaoikeuden haulitehtaan tehdasrakennukseen. Yhdistys on kunnostanut rakennuksen talkoovoimin kokous- ja juhlatilaksi.


title: Pispalan Haulitehdas

text: Pysyvän valaistuksen haulitorni sai vuonna 2009. Torni on suljettuna yleisöltä. Se puretaan keväällä 2019, kunnostetaan purettuna ja rakennetaan uudestaan syksyllä 2019. Peruskorjauksen kustannusarvio on 1,3 miljoonaa euroa.


title: Nižnekolymskin piiri

text: Nižnekolymskin piiri (; ) on paikallinen itsehallintoalue Kolyman alajuoksun ympäristössä aivan Sahan tasavallan koillisimmassa osassa Venäjällä. Se rajoittuu pohjoisessa Itä-Siperian mereen, idässä Sahan naapurialueeseen Tšukotkaan sekä etelässä Srednekolymskin ja lännessä Allaihan ulusiin. Piirin pinta-ala on 87 100 km². Manneralueen lisäksi piiriin kuuluvat myös pienet Medvežinsaaret Itä-Siperian meressä. Tärkeimmät elinkeinot alueella ovat poronhoito, kalastus ja turkiskauppa.


title: Nižnekolymskin piiri

text: Piirin hallinnollinen keskus on Tšerskin taajama. Tämän lisäksi piirissä on kolme maalaiskuntaa eli "naslegia". Kaikkiaan näissä on 14 asutuskeskusta.


title: Nižnekolymskin piiri

text: Piiri perustettiin vuonna 1930 Tšukotkaan kuuluneena "Läntisen tundran piirinä" (), jonka keskus oli "Nižnekolymsk". Se siirrettiin Jakuuttien ASNT:n alaisuuteen jo 1931.


title: Luke Pritchard

text: Luke Pritchard (s. 2. maaliskuuta 1985) on brittiläinen muusikko, joka tunnetaan rockyhtye The Kooksin laulajana ja kitaristina. Pritchard syntyi Worthingissa ja kasvoi Claphamissa, Lontoossa. Hänen isänsä, muusikko Bob Pritchard kuoli Luken ollessa kolmevuotias. Luke Pritchard on tehnyt isästään kappaleen nimeltä ”Gap”.


title: Luke Pritchard

text: Hän on seurustellut muun muassa Katie Meluan, Fearne Cottonin sekä The O.C.:sta tunnetun Mischa Bartonin kanssa. Barton ja Pritchard aloittivat seurustelun vuonna 2008, mutta erosivat maaliskuussa 2009.


title: Tampere Jazz Happening

text: Tampere Jazz Happening järjestetään vuosittain marraskuun alussa. Tapahtuman aikana kuullaan sekä modernin jazzin kansainvälisiä nimiä että kotimaisia nousevia kykyjä. Esiintymispaikkoja ovat Tullikamarin Pakkahuone, Klubi ja Telakka. Musiikin lisäksi tapahtumaan liittyy myös jazz-aiheista elokuvaa, työpajoja ja taidetta. Vuonna 2006 Tampere Jazz Happening järjestettiin 25. kertaa.


title: Tampere Jazz Happening

text: Jazz Happening kuuluu Finland Festivals -tapahtumiin.


title: Tampere Jazz Happening

text: Tapahtuman toiminnanjohtajina ja ohjelmasuunnittelijoina ovat toimineet


title: Tampereen sävel

text: Tampereen Sävel on Tampereella joka toinen vuosi järjestettävä kuoro- ja lauluyhtyemusiikin festivaali. Se kokoaa yhteen parituhatta lauluntaitajaa. Kuorokatselmuksessa kohtaavat kuorot ympäri maailmaa, ja lauluyhtyekilpailu esittelee uusia kokoonpanoja. Kansainvälisen konserttisarjan lisäksi festivaalin aikana järjestetään lukuisia työpajoja sekä ilmaiskonsertteja ympäri kaupunkia. Festivaali pidetään kesäkuun alkupuolella, vuorovuosittain Tampere Biennalen kanssa. Festivaalin kokonaiskävijämäärä on noin 30 000 henkilöä.


title: Tampereen sävel

text: Tampereen Sävel kuuluu Finland Festivals -tapahtumiin.


title: Srednekolymskin ulus

text: Srednekolymskin ulus tai Srednekolymskin piiri (, ) on paikallinen itsehallintoalue Sahan tasavallan koillisosassa Venäjällä. Piiri sijaitsee Kolymajoen varrella. Se rajoittuu pohjoisessa Nižnekolymskin piiriin, idässä Tšukotkan autonomiseen piirikuntaan ja Magadanin alueeseen, etelässä Verhnekolymskin ulusiin sekä lännessä Allaihan ja Abyin uluseihin eli piireihin. Srednekolymskin ulusin pinta-ala on 125 200 km². Sen hallinnollinen keskus on Srednekolymskin kaupunki, jonka lisäksi siihen kuuluu yhdeksän naslegia eli maalaiskuntaa. Piirissä on yhteensä 15 asutuskeskusta. Tärkeimmät elinkeinot alueella ovat poronhoito ja kalastus. Piirin asukasluku on vajaat 8000 henkeä (2010).


title: Sienan katedraali

text: Sienan katedraali (italiaksi "Duomo") on keskiaikainen katedraali Sienassa, Italiassa. Se edustaa valtaosiltaan romaanis-goottilaista tyyliä, mutta on syntynyt vuosisatojen aikana. Paikalla on ollut katedraali 1100-luvulta; nykyisistä rakenteista valtaosa on vuosilta 1215-1263. Julkisivu on toteutettu kahdessa osassa: alaosa 1284-1296, yläosa 1376. Gian Lorenzo Bernini lisäsi kupolin päälle lyhtymäisen rakennelman 1600-luvulla. Pronssinen keskiovi on vuodelta 1958.


title: Sienan katedraali

text: Katedraali on rakennettu mustasta ja valkoisesta marmorista; musta ja valkoinen ovat Sienan tunnusvärit. Kupoli on kuusikulmainen, ja sen sisäpinta on maalattu siniseksi ja koristettu kultaisin tähdin.


title: Sienan katedraali

text: Marmorilattia on tuomiokirkon hienoimpia aarteita. Siihen on upotettu 56 koristepaneelia, jotka tehtiin vuosina 1369–1547. Käytännöllisesti katsoen kaikki sen ajan tunnetut taiteilijat olivat jossain vaiheessa mukana lattian suunnittelussa. Lopputuloksena onkin teknisesti loistava sienalaisen taiteen kehityksen historia.


title: Sienan katedraali

text: Kuva-aiheet ovat valikoiva yhdistelmä allegorioita, Raamatun tarinoita ja geometrisiä kuvioita. Koristeluun on käytetty mm. yksinkertaista sgraffitoa ja monimutkaista marmorimosaiikkia.


title: Sienan katedraali

text: Kahdeksankulmainen marmorisen saarnastuolin veisti Nicola Pisano vuonna 1268. Siihen on kaiverrettu kuvia, jotka esittävät kohtauksia Jeesuksen elämästä. Katedraalissa on muun muassa Donatellon ja Michelangelon taideteoksia.


title: Sienan katedraali

text: Tämän renessanssikirjaston rakennutti 1490-luvulla myöhempi paavi Pius III setänsä Pius II:n, Aeneas Silvius Piccolominin, kirjakokoelmalle. Ennen paaviksi valitsemistaan, Piccolomini matkusteli paljon ja hänen veljenpoikansa tilasi taidemaalari Pinturicchiolta kirjastoon setänsä matkojen kuvauksia.


title: Sienan katedraali

text: Kastekappelin hienoin aarre on toscanalaista varhaisrenessanssia edustava kasteallas, jonka tuomiokapituli teetti vuosina 1416-1434. Jacopo della Quercia vastasi kokonaisuudesta, mutta tuomiokapituli otti mukaan kaksi sen ajan taiteen keulakuvaa: Lorenzo Ghibertin ja Donatellon.


title: Sienan katedraali

text: Krypta kuului aikoinaan tuomiokirkon sisäänkäyntiin, joka muurattiin umpeen, kun kastekappeli rakennettiin. Kryptassa oli vielä paljon rakennusjätettä, kunnes se vuonna 2003 korjattiin pois. Silloin löydettiin 1270-luvulla tehtyjä seinämaalauksia.


title: Sienan katedraali

text: Katedraalin kellotorniin nousee 1300 rappusta.


title: Three Dog Night

text: Three Dog Night on yhdysvaltalainen vuonna 1968 perustettu rockyhtye. Yhtyeen esimuoto vuosina 1967–1968 oli nimeltään Redwood, ja sen jäseniä olivat Three Dog Nightin kolme alkuperäistä laulajaa. Parhaiten yhtyeen tuotannosta tunnetaan sen esittämät hittikappaleet "Joy to the World", "Mama Told Me (Not to Come)", "Black and White" sekä "Never Been to Spain".


title: Three Dog Night

text: Tuottajana toiminut Danny Hutton esitti vuonna 1997 ystävälleen Cory Wellsille idean perustaa kolmen vokalistin ryhmä. He värväsivät mukaan yhteisen ystävänsä Chuck Negronin. Yhdessä he levyttivät jonkusen singlen, mutta ne eivät kummemmin menestyneet. Päädyttiin siihen että yhtyeelle värvätään taustabändi. Three Dog Nightsiin liittyivät kitaristi Mike Allsup, kosketinsoittaja Jimmy Greenspoon, basisti Joe Schermie sekä rumpali Floyd Sneed. Vuosina 1969–1974 yhtyeellä oli useampia listahittejä.


title: Three Dog Night

text: Vuoteen 1976 mennessä yhtyeen sisäiset erimielisyydet olivat kasvaneet sen verran suuriksi, että yhtye hajosi. Three Dog Night kuitenkin kasattiin uudelleen vuonna 1981, ja Danny Hutton ja Cory Wells jatkoivat yhtyeen vetämistä. Syyskuussa 2015 Cory Wells jätti yhtyeen terveydellisistä syistä. Hän menehtyi lokakuussa 2015. Myös Jimmy Greenspoon jatkoi yhtyeessä, kun sen toiminta käynnistettiin uudelleen. Greenspoon kuoli maaliskuussa 2015.


title: Three Dog Night

text: Yhtyeen laulajilla oli tapana ottaa lead-osuus vuoroittain vastuulleen. Cory Wells esimerkiksi hoitaa lead-vokaalit kappaleilla “Eli's Coming”, “Never Been to Spain” sekä ykkössijan listoilla saaneella “Mama Told Me (Not to Come)”. Newmanin humoristinen tarina kertoo viattomasta miehestä villeissä juhlissa. Wellsin mukaan Hutton ja Negron eivät halunneet ottaa kappaletta laulaakseen.


title: Three Dog Night

text: Three Dog Nightin uraan mahtuu 21 hittisingleä, joista 11 pääsi Top Ten -listalle. Kaksitoista peräkkäistä albumia vuosina 1969–1975 ylitti kultalevyrajan. Yhtyettä saatettiin kritisoida liian kaupalliseksi, mutta toisaalta se sai myös kiitosta luovista sovituksistaan ja tulkinnastaan esittämistään sävellyksistä. Yhtyeen suurimmat hitit olivat nimittäin muutamien taitavien lauluntekijöiden käsialaa. Hittilistoille päätyneiden kappaleiden säveltäjiä olivat muun muassa Hoyt Axton, Randy Newman, Harry Nilsson, Laura Nyro sekä Leo Sayer.


title: Three Dog Night

text: Ensimmäinen listoille yltänyt kappale oli Nilssonin sävellys "One", joka pääsi sijalle viisi vuonna 1969.


title: Three Dog Night

text: Yhtyeen suurin ykköshitti 1971 oli Hoyt Axtonin säveltämä "Joy to the World", joka alkaa legendaarisilla sanoilla "Jeremiah was a bullfrog..." Vuonna 1970 julkaistu biisi on sen jälkeen ilmestynyt lukuisina cover-versioina, myös suomeksi. Kappale päätyi muun muassa elokuviin "Sisärengas" ja "Forrest Gump". Vuosina 1969–70 Axton kiersi Three Dog Nightnin mukana heidän lämmittelijänään.


title: Three Dog Night

text: Toisen listaykkösen Three Dog Night sai Randy Newmanin alun perin Eric Burdonille säveltämästä ja Burdonin 1966 esittämästä "Mama Told Me Not to Come", sekin vuonna 1970. Kolmas ykkössija tuli vuonna 1972 kappaleella "Black and White", jonka sanoma on, että ihminen on yhtä ihonväristä riippumatta.


title: Three Dog Night

text: Muita Top Ten -sijoille päässeitä kappaleita ovat "Shambala" (, 3. sija 1973), "The Show Must Go On" (, 4. sija 1974), "Easy to Be Hard" (, 4. sija 1969), "An Old Fashioned Love Song" (, 4. sija 1971), “Never Been to Spain” (, 5. sija 1972), "Liar" (, 7. sija 1971) ja "Eli's Coming" (, 10. sija 1969).


title: Three Dog Night

text: Yhtyeen laulaja Danny Huttonin tyttöystävän, näyttelijä June Fairchildin, sanotaan ehdottaneen bändille nimeä Three Dog Night. Hän oli lukenut artikkelin, jossa kerrottiin että Australian alkuperäisasukkaat mittaavaat yön kylmyyttä koira-asteikolla: Vieressä nukkuva koira auttaa pysymään yöllä lämpimänä. Jos yö on viileä, yksi koira riittää. Kylmempi yö vaatii kaksi koiraa. Jos mennään pakkasen puolelle, tarvitaan jo kolme koiraa. (Fairchild esiintyi muun muassa Cheech & Chong -elokuvassa "Up in Smoke".)Three Dog Night -yhtyeen kotisivut


title: Santtu Puukka

text: Santtu Puukka (s. 1972 Turku) on Keravalla asuva runoilija ja kynäruiskumaalari. Puukka laulaa myös orkestereissa Klaus sekä Bling Bling. Aiemmin hän on edustanut Mieskuoro Huutajia.


title: Mozi

text: Mozi (墨子, pinyin: Mòzǐ, Wade-Giles: Mo Tzu, latinaksi Micius, vanha suomalainen Motse, alkuperäiseltä nimeltään Mo Di, noin 470–390 eaa.) oli kiinalainen filosofi. Hän perusti mohismi-koulukunnan ja vastusti jyrkästi kungfutselaisuutta ja taolaisuutta.


title: Mozi

text: Mozin filosofiset ajatukset on esitettu kirjassa nimeltä "Mozi", jonka hän kirjoitti itse tai jonka hänen oppilaansa kokosivat hänen puheistaan tekemistä muistiinpanoista. Mohismi tunnetaan ehkä parhaiten ”universaalin rakkauden” (兼愛 "jiān ài") ajatuksesta. Mozin mukaan kaikki ihmiset ansaitsevat oikeuden saada aineellista hyvää sekä suojelua fyysisiä uhkia vastaan.


title: Pihatatar

text: Pihatatar ("Polygonum aviculare") on nurmikoilla kasvava vaatimaton ruohovartinen tatarkasvi. Pihatattarella on lukuisia alalajeja, joista viittä tavataan Suomessa: isopihatatar ("Polygonum aviculare " ssp. " aviculare"), pohjanpihatatar ("Polygonum aviculare" ssp. "boreale"), suippupihatatar ("Polygonum aviculare" ssp. "rurivagum"), kaitapihatatar ("Polygonum aviculare" ssp. "neglectum") ja tannerpihatatar ("Polygonum aviculare" ssp. "microspermum").


title: Pihatatar

text: Pihatatar kasvaa maata pitkin 3–10 senttimetriä korkeina versoina. Sen lehdet ovat 2–5 millimetriä pitkät ja soikeat, ja noin millimetrin pituiset punavalkeat kukat sijaitsevat lehtihangoissa. Pihatatar kukkii kesäkuusta syyskuuhun.


title: Pihatatar

text: Pihatatar kasvaa pientareilla ja nurmikon seassa. Se kestää hyvin tallaamista.


title: Pihatatar

text: Pihatatarta tavataan Pohjoismaissa tunturialueita lukuun ottamatta, muualla Euroopassa, Pohjois-Afrikassa, sekä Venäjällä ja Pohjois-Amerikassa samoilla leveysasteilla.


title: Pihatatar

text:
Pihatatarta on kutsuttu myös jäsenheinäksi, kananruohoksi, kartanoheinäksi, kusiruohoksi, pihanurmeksi ja sianheinäksi.
Sen ruotsinkielinen nimi "trampört", tallausyrtti, kertoo kasvin tallauksen sietämisestä.


title: Mahmud Ghaznilainen

text: Mahmud Ghaznilainen (s. 971 – k. 1030) oli Suuria alueita esimerkiksi nykyisessä Iranissa, Afganistanissa ja Pakistanissa hallinnut ghaznavidihallitsija. Muodollisesti Mahmud oli Bagdadin abbasidi-kalifin alainen, mutta todellisuudessa hän oli itsenäisesti toimiva hallitsija. Mahmud laajensi turkkilaistaustaisen isänsä Sebük Teginin perustamaa valtakuntaa ja muslimihistorioitsijat muistavat hänet islamin esitaistelijana Intiassa.


title: Mahmud Ghaznilainen

text: Mahmud Ghaznilainen syntyi vuonna 971. Hän oli Ghaznavidien valtakunnan perustaneen Sebük Teginin poika. Sebük Tegin oli ollut turkkilaistaustainen sotilasorja, joka oli lopulta saanut haltuunsa suuren osan aiemmin samanidien hallitsemasta alueesta. Hänen kuollessaan vuonna 997 syttyi veeljessota hän poikiensa kesken, jonka voittajaksi selviytyi Mahmud vuonna 998. Mahmud voitti myös valtaannousuaan seuranneet kapinat, joita johtivat entiset samanidikuvernöörit. Mahmud käytti arvonimeä sulttaani. Sulttaani oli arvonimenä alkanut yleistyä itäisessä islamilaisessa maailamssa 900-luvulla ja ghaznavidit lukeutuivat sen ensimmäisiin käyttäjiin.


title: Mahmud Ghaznilainen

text: Hallitsijana Mahmud oli muodollisesti Bagdadin abbasidi-kalifin alainen, mutta käytännössä itsenäinen. Mahmud tuki sunnalaista kalifia sotien esimerkiksi šiialaisia bujideja ja hinduhallitsijoita vastaan. Häntä edeltäneiden samanidien tapaan Mahmud käytti kalifia oman ideologiansa oikeuttajana, mutta käskyvaltaa ei kalifilla häneen ollut. Mahmudin sotareket selittyivät uskonnon ohella myös strategisilla ja taloudellisilla syillä. Etenkin Intia muodosti houkuttelevan laajentumissuunnan Mahmudille. Alue koostui pienistä keskenään kilpailevista valtioista, kun taas muissa suunnissa voimakkaita valtakuntia, kuten pohjoisen sotilaallisesti vahvat karakhanidit. Mahmudin sanotaankin tehneen noin 17 sotaretkeä Intiaan, ensimmäisen vuonna 1001 ja viimeisen vuonna 1026. Hänen päävastustajansa ensimmäisillä sotaretkillä oli Panžabia hallinnut Jaipal, jonka Mahmud voitti taistelussa lähellä nykyistä Peshawaria vuonna 1001. Jaipalin poika Anandpal jatkoi sotaa Mahmudia vastaan joidenkin muiden Intian hallitsijoiden tukemana, mutta hänetkin voitettiin vuonna 1008, jonka jälkeen Mahmudin oli mahdollista edetä kohti Intian sydänmaita. Hänen viimeinen sotaretkensä Intiaan ulottui aina Somnathiin saakka Gudžaratissa.


title: Mahmud Ghaznilainen

text: Mahmudin valloitusten aikana hänen pääkaupungistaan Ghaznista muodostui ensimmäinen Afganistanin alueella sijainnut valtakunnan pääkaupunki sitten Kušan-valtakunnan aikojen. Kaupungissa toteutettiin suuria rakennushankkeita, joita varten tuotiin arkkitehteja ja käsityöläisiä Perisasta ja Intiasta. Mahmudin hovissa vaikutti itäisen islamilaisen maailman meineikkaimpia oppineita ja runoilijoita. Esimerkiksi runoilija Ferdousi saapui Ghazniin esittelemään teostaan "Šahname", johon Mahmud suhtautui kuitenkjin ilmeisesti yliolkaisesti. Mahmud saattoi luoda oman valtakuntansa paljolti siksi, että lähialueella ei ollut varteenotettavia kilpailijoita. Hänen kuoltuuan vuonna 1030 valtaan nousi hänen poikansa Mas'ud I, joka kärsi vuonna 1040 huomattavan tappion Dandanqanin taistelussa uudelle kasvavalle vaikuttajalle seldžukeille. Ghaznavidit säilyttivät alueensa vain Kabulin laaksossa ja Pohjois-Intiassa ja 1100-luvulla he päätyivät ghuridien kukistamaksi. Muslimihistorioitsijat ovat muistaneet Mahmudin etenkin islamin esitaistelijana Intiassa, kun taas monet Intialaiset tunsivat hänet lähinnä ryöstöretkistään.


title: Slovakian kansannousu 1944

text: Slovakian kansannousu oli toisessa maailmansodassa Saksan alaisessa Slovakian tasavallassa 29. elokuuta 1944 alkanut laaja kapinaliike Saksaa vastaan.


title: Slovakian kansannousu 1944

text: Slovakia oli vuodesta 1939 lähtien Saksan protektoraatti ja nukkehallitusta johti Jozef Tiso. Monet slovakialaiset vastustivat Tison johtamaa hallintoa. Adolf Hitler lähetti vuoden 1944 puolivälissä joukkoja Slovakiaan pitääkseen slovakialaiset kurissa ja vastatoimena Neuvostoliiton lähettämille partisaaneille. Slovakialaisten avoin kansannousu alkoi Banská Bystricassa 29. elokuuta 1944. Kansannousuun osallistui yli 80 000 aseistettua miestä, jotka ottivat haltuunsa vuoristoisen alueen Keski-Slovakiassa ja vapauttivat liittoutuneiden sotavankeja.


title: Slovakian kansannousu 1944

text: Huhtikuussa 1945 puna-armeija kaatoi Tison hallinnon.


title: Kymenlaakson käräjäoikeus

text: Kymenlaakson käräjäoikeus on tuomioistuin, jonka tuomiopiiriin kuuluvat Hamina, Iitti, Kotka, Kouvola, Miehikkälä ja Virolahti Kymenlaakson maakunnassa. Kymenlaakson käräjäoikeus aloitti toimintansa 1. tammikuuta 2010, jolloin Kouvolan ja Kotkan käräjäoikeudet yhdistyivät. Käräjäoikeudella on kansliat ja istuntopaikat Kouvolassa ja Kotkassa.


title: Ghaznavidit

text: Ghaznavidit olivat turkkilaistaustainen ja persialaisen kulttuurin omaksunut hallitsijasuku, joka hallitsi suuria alueita nykyisen Afganistanin, Iranin, Uzbekistanin, Turkmenistanin, Pakistanin ja Intian alueella 1000-luvulla. Dynastian perustajana pidetään Sebük Teginiä ja sen kuuluisin hallitsija oli Mahmud Ghaznilainen. Ghaznavidit menettivät lopulta valta-asemansa seldžukeille ja lopullisesti heidät tuhosivat heidän entiset vasallinsa ghuridit. Viimeinen ghaznavidihallitsija surmattiin vuonna 1190.


title: Ghaznavidit

text: Ghaznavidien hallitsijasuvun juuret juontavat samanidien hallitsemaan Transoksianaan. Samanidiemiiri 'Abd al-Malikin hallitsemassa valtakunnassa todellista valtaa käytti hänen turkkilainen henkivartiokaarti, jota komensi Alp Tegin. 'Abd al-Malikin kuollessa vuonna 961 Alp Tegin yritti nostaa valtaistuimelle oman nukkehallitsijansa, mutta samassa aikeessa onnistui toinen kilpaileva turkkilaisryhmittymä oman ehdokkaansa kanssa. Tappiolle jäänyt Alp Tegin pakeni vuonna 962 tuolloin valtakunnan syrjäisimpään nurkkaan Kabulin laaksoon. Alue oli osa samanidien valtakuntaa vain muodollisesti ja siellä oli useita eri paikallisia hallitsijoita. He harjoittivat edelleen islamia edeltäneitä uskoja ja islamilaisissa kronikoissa heistä käytettiin nimitystä "hindušah" eli hindukuninkaat. Alp Tegin syrjäytti Ghaznin paikallisen hallitsijan, mutta hän kuoli vain hieman myöhemmin. Hänen seuraajansa jäivät Ghaznin hallitsijoiksi, mutta he tunnustivat samanidien yliherruuden.


title: Ghaznavidit

text: Vuonna 977 Ghaznissa nousi valtaan Sebük Tegin, Alp Teginin entinen sotapäällikkö, jota pidetään ghaznavidien varsinaisena perustajana. Hieman valtaan nousunsa jälkeen eräs Džajapala niminen hindušah hyökkäsi Ghaznia vastaan. Alivoimaisen Sebük Teginin onnistui kuitenkin voittaa tämän joukot ja hän alkoi vallata hindušahien alueita Ghaznin itäpuolella edeten kohti Pandžabia. Sebük Teginin kasvattaessa vaikutusvaltaansa vielä tällöin samanidien kuvernöörinä samanidit joutuivat hankaluuksiin pohjoisrajoillaan. Syrdarjan taakse muodostui turkkilainen karakhanidien heimoliitto, joka alkoi työntyö joen eteläpuolelle. Samalla lännessä uhkasi kilpaileva persialaisdynastia bujidit. Samanidit joutuivat lopulta kääntymään Sebük Teginin puoleen apua sadakseen ja tämä otti vastineeksi haltuunsa Khorasanin. Karakhanidit tekivät voimakkaan hyökkäyksen vuonna 996, jolloin Sebük Tegin hylkäsi lopulta samanidit ja teki sopimuksen karakhanidien kaanin kanssa. He jakoivat keskenään samanidien entiset alueet ja heidän välinen rajansa vedettiin Amudarjalle. Samanidien pääkaupunki Buhara kukistui vuonna 999.


title: Ghaznavidit

text: Sebük Tegin kuoli vuonna 997, jolloin valtaan nousi hänen poikansa Mahmud Ghaznilainen, josta tuli ghaznavidien kuuluisin hallitsija. Hän vakiinnutti vallan isänsä valtaamilla alueilla, voitti samanidien kapinoivat kuvernöörit ja kukisti lopullisesti Kabulin laakson ja Pandžabin hindušahit. Lännessä bujidit pakotettiin vetäytymään kohti Mesopotamiaa. Mahmud Ghaznilainen tuli tunnetuksi sunnalaisuuden esitaistelijana ja hän piti yllä hyviä suhteita abbasidien kalifin kanssa sotien samalla hinduja ja šiialaisia vastaan. Hänen pääkaupunkinsa Ghaznista muodostui ensimmäinen alueella sijainneen suuren imperiumin pääkaupunki sitten Kušan-valtakunnan aikojen. Suuret valloitukset teki mahdolliseksi muiden suurten voimakeskittymien puuttuminen, mutta tilanne muuttui Mahmudin seuraajien aikana. Seldžukit olivat alkaneet voimistua 1000-luvun alussa ja Mahmudin poika Mas'ud I päätti kukistaa heidät sotaretkellä Transoksianaan. Hänen suuri muun muassa sotanorsuin ja raskaalla ratsuväellä varustettu armeijansa kärsi merkittävän tappion seldžukkien ratsain liikkuneita jousiampujia vastaan Dandanqanin taistelussa nykyisessä Uzbekistanissa vuonna 1040. Tappio merkitsi valtakunnan länsiosien menetystä.


title: Ghaznavidit

text: Ghazvanidit säilyttivät alueensa Kabulin laaksossa ja Pohjois-Intiassa. Heidän valtakuntansa elpyi ajoittain, mutta se ei enää kasvanut seldžukkien veroiseksi. Ghazvanidihallitsija Ibrahim solmi lopulta seldžukeihin rauhanomaiset diplomaattiset suhteet, jotka tosin merkitsivät käytännössä sledžukkien vasalliksi päätymistä. Lopullisesti ghazvanidit päätyivät kuitenkin sisäisten ristiriitojensa uhriksi. Bahram Šah sekaantui vasalliensa ghuridien sisäisiin kiistoihin surmaten kaksi merkittävää ghuridiveljestä. Kolmas veli 'Ala al-Din Husain voitti ghazvanidien sotanorsuin varustetun armeijan lähellä Kandaharia viuonna 1150/1151. Bahram pakeni Intiaan ja Ghazni menetettiin hieman myöhemmin. Bahramin onnistui vielä vallata takaisin Ghazni, mutta suurinta osaa hänen entisestä valtakunnastaan hallitsivat nyt ghuridit. Ghaznikin menetettiin ghuzz-sotureille vuonna 1163, minkä jälkeen ghazvanidit vetäytyivät Lahoreen. Viimeinen ghazvanidi Khosrau Malik päätyi poikiensa kanssa ghuridien teloittamaksi vuoden 1190 alussa.


title: Ghaznavidit

text: Afganistanilaisessa historiankirjoituksessa ghazvanidit esitetään joskus Afganistanin esimuotona. Termi "afgaani" on peräisin heidän valtakaudeltaan ja se lienee viitannut nykyisten paštujen esi-isiin. Ghazvanideilla ei kuitenkaan ollut erityistä suhdetta paštuihin, vaan heissä yhdistyi turkkilainen tausta ja persialainen kulttuuri. Ghazvanidit omaksuivat persialaisen korkeakulttuurin edeltäjiltään samanideilta. Samanidien vaikutus näkyy myös ghazvanidien aikaisessa arkkitehtuurissa. He jättivät jälkeensä useita monumentaalirakennuksia etenkin pääkaupunkiinsa Ghazniin. Merkittävimpiä niistä ovat 'Arus al-Falak-moskeija ja sotanorsutalli. Lisäksi ghazvanidien hallitsemat kaupungit Intiassa saivat persialaisen Heratin, Balkhin ja Nišaburin kaltaisen ilmeen.


title: Ghaznavidit

text: Ghazvanidien valtakunnassa toimi useita oppineita ja runoilijoita, jotka kiersivät suhteellisen vapaasti itäistä islamilaista maailmaa innoitusta ja mesenaatteja etsien. Ghaznissa vaikutti esimerkiksi runoilija Nasir Khosrau, joka tunnetaan etenkin Egyptistä Lahoreen ulottuneen matkansa kuvauksesta "Sadarname" eli Matkakirja. Kuuluisin Ghaznissa vaikuttanut runoilija oli kuitenkin Ferdousi, joka oli saapunut esittelemään teostaan "Šahname" eli Kuninkaiden kirja.


title: Ghaznavidit

text: Ghazvanidihallitsijat kutsuivat itseään sulttaaneiksi. Termi oli yleistynyt islamilaisen maailman itäosissa 900-luvulla ja ghazvanidit olivat ensimmäisten joukossa käyttämässä sitä arvonimenä.


title: Michael Amott

text: Michael Amott (s. 28. heinäkuuta 1970 Englanti) on ruotsalainen kitaristi. Amott on soittanut yhtyeissä Arch Enemy, Spiritual Beggars, Carnage ja Carcass. Amott on maininnut suuriksi vaikuttajikseen kitaransoitossa muun muassa Frank Marinon, Dave Mustainen sekä Michael Schenkerin. Amott tunnetaan ehkä parhaiten ruotsalaisen Arch Enemyn säveltäjänä ja kitaristina, sekä myös yhtyeen nokkamiehenä - yhtyeen toisen keulahahmon, Alissa White-Gluzin ohella. Soittotyylinä Amottin sävellyksiin liittyy voimakkaat ja nopeat riffit, melodiset ja usein melko hitaat soolo-osuudet, sekä kitaraharmoniat, joita hän Arch Enemyssä toteuttaa pikkuveljensä Christopher Amottin kanssa. Amott syntyi vuonna 1970 Englannissa, mutta kasvoi Ruotsissa, Halmstadin kaupungissa.


title: Michael Amott

text: Amott perusti Carnage-nimisen death metal -yhtyeen vuonna 1988 parhaiten aikaisemmasta Arch Enemystä tunnetun laulaja Johan Liivan kanssa. Yhtye hajosi kuitenkin yhden täyspitkän albumin, "Dark Recollectionsin" julkaisun jälkeen, vuonna 1990. Carnagen hajoamisen jälkeen Amott liittyi vielä samana vuonna brittiläiseen grindcore/death metal -yhtye Carcassiin, jossa hän vaikutti kahden täyspitkän albumin ajan, joista jälkimmäinen, "Heartwork" nousi death metal -genren merkittävimpien klassikkoalbumien joukkoon. Amottin liittyminen vaikutti jonkin verran yhtyeen soundiin, joka meni selvästi poispäin grindcoresta ja lähemmäs melko melodista death metallia. Amott kuitenkin jätti yhtyeen pian "Heartworkin" julkaisun jälkeen vuonna 1993. Amott perusti samana vuonna vielä nykyäänkin pystyssä olevan stoner rock -yhtyeen Spiritual Beggars.


title: Michael Amott

text: Parhaiten tunnetun projektinsa Arch Enemyn Amott perusti erittäin voimakkaasti Carcass-vaikuttimiensa pohjalta vuonna 1996. Yhtyeen rungoksi muodostui Amottin lisäksi pikkuveli Christopher Amott, laulaja Johan Liiva (joka kuitenkin erotettiin Angela Gossowin tieltä arvostetun "Burning Bridges" -albumin jälkeen vuonna 2000) sekä aluksi vielä sessiorumpalina yhtyeeseen liittynyt, myöhemmin kokoaikajäsen Daniel Erlandsson. Arch Enemystä ja sen menestyksestä syntyneet kiireet ovat saaneet aikaan vähemmän ajan Spiritual Beggars -yhtyeelle, jonka seurauksena Amott on useammankin kerran eronnut yhtyeestä - ja liittynyt taas uudestaan.


title: Michael Amott

text:
Amottilla oli sopimus ESP-kitaramerkin kanssa, jossa hänellä on myös oma V-mallinen nimikkokitara "Ninja". Vuoden 2009 alussa Amott siirtyi käyttämään amerikkalaisvalmisteisia Dean-kitaroita, joiden listoilla hänellä onkin nykyisin kaksi kitaramallia. Amott on käyttänyt myös Gibsonin Les Paul -kitaraa, esimerkiksi "The Immortal" -kappaleesta ("Burning Bridges" -albumilta) tehdyllä musiikkivideolla.
Amott käytti pitkään Krankin kitaravahvistimia, mutta nykyään käyttää sopimuksensa mukaisesti Randallin vahvistimia. Samoja vahvistinmerkkejä käytti uransa aikana myös edesmennyt Pantera-kitaristi Dimebag Darrell. Amott käyttää Seymour Duncanin mikkejä, D'Addarion kieliä, BOSSin, Digitechin ja Ibanezin efekti- ja säröpedaaleja, Dunlop, BOSSin virittimiä ja Jim Dunlopin wahwah -pedaaleja. Michael Amott on myös tehnyt yhteistyössä japanilaisen Zoom-multiefektivalmistajan kanssa nimikkoversiot G1- sekä G2.1 -pedaaleista.


title: Ancona

text: Ancona voi tarkoittaa ainakin seuraavia:


Heroes of Might and Magic III: Armageddon’s Blade on The 3DO Companyn julkaiseman ja New World Computingin kehittämän pelin "" ensimmäinen jatko-osa. Se sisälsi kuusi uutta tehtäväsarjaa sekä 35 yksityistä tehtävää.


title: Heroes of Might and Magic III: Armageddon’s Blade

text: Peli sisälsi kuusi uutta kampanjaa, jotka ovat nimeltään ja sisältävät tehtävät:


text: Conflux on elementaalikaupunki, jossa taiat ovat suuressa roolissa. Rakennusten raaka-aineena on malmia.


text: Palkattavat joukot ovat (saantijärjestyksessä): keijukaiset (Pixies), ilmaelementaalit (Air elementals), vesielementaalit (Water elementals), tulielementaalit (Fire elementals), maaelementaalit (Earth elementals), psyyke-elementaalit (Psychic elementals) sekä tulilinnut (Firebirds).


text: Myöhemmin joukot voi päivittää seuraaviksi: henkiolennot (Pixie → Sprites), myrskyelementaalit (Air elementals → Storm elementals), jääelementaalit (Water elementals → Ice elementals), energiaelementaalit (Fire elementals → Energy elementals), magmaelementaalit (Earth elementals → Magma elementals), taikaelementaalit (Psychic elementals → Magic elementals) ja feenikslinnut (Firebirds → Phoenix).


text: Conflux tarvitsee kehittyäkseen paljon malmia, jonkin verran puuta ja suhteellisen paljon elohopeaa, lisäksi myös vähän rikkiä ja jalokiviä. Kristallia ei tarvitse muuhun kuin maagikiltaan (Mage Guild), jonka rakentamiseen vaaditaan kaikkia resursseja. Taistelupainotteinen sankari on tasokulkija (Planewalker) ja magiapainotteinen on elementalisti (Elementalist).


text:
Confluxin joukkojen lisäksi peliin liittyi myös muutamia, osittain pelin II osasta tuttuja joukkoja neutraaleiksi joukoiksi tai kehitettäviksi.
Peasant – Talonpoika – Talonpoika on pelissä kuollut yksikkö, jota muut sankarit kuin nekromantikot eivät voi saada.
Halfling – Puolituinen – Hyökkäyksenään linkoaa kiviä.
Rogue – Varas – Toimivat vakoilijoina antaen lisätietoa kaupunkeihin rakennettavaan "Varkaiden kiltaan".
Boar – Villisika jolla ratsastaa örkki – Ne örkit, jotka eivät osaa heittää kirveitä, sijoitetaan ratsastamaan villisialla ja hakkaamaan vihollisia.
Mummy – Muumio – Muumiot saattavat iskiessään kirota vastustajansa kirousloitsulla.
Nomad – Nomadit – Hiekka-aavikoiden kansalaiset, nomadit, ovat nopeita ratsujoukkoja.
Troll – Peikko – Peikot suosivat lähitaistelua ja ovatkin siinä tehokkaita.
Enchanter – Lumooja – Dracon kouluttamia munkkeja (Monk), kiihkoilijoita (Zealot), maageja (Mage) tai arkkimaageja (Archamge).
Sharpshooter – Tarkka-ampuja – Gelun kouluttamia jousiampujia, ampujia, metsähaltijoita tai suurhaltijoita


text: Lisäksi on lohikäärmeitä:


text:
Kaupungeista voi värvätä nyt myös kunkin yksikön perusmuotoja, vaikka niiden värväyspaikat olisikin jo korotettu. Tämä mahdollistaa sen, että pelaaja voi ostaa perusyksikköjä, jos hänen rahansa eivät riitä korotettuihin yksiköihin.
Joukkoja voi myös laittaa kaivoksiin vartijoiksi, jotta niiden valtaaminen ei olisi niin helppoa.


text: Käytössä on nyt myös uudet veteraanisankarit, joilla on omat roolinsa ja joiden ympärille voi rakentaa omia scenaarioita.


text: "Armageddon's Blade" -lisäosaa alettiin kehittää alkuvuodesta 1999. Pelintekijöitten alkuperäinen tarkoitus oli keskittää tarinalinja uuden futuristisen ""Forge""-kaupungin ympärille, sallien pelin toimia jatkona ":n" "pahalle" lopulle esittelemällä samalla "Might and Magic" -sarjan scifi-puolta. Vaikka Forge oli jo lähes valmis ja toimiva reagoivat fanit negatiivisesti sen lisäämiseen. Taustalla oli pelko, että scifin tuominen peliin hävittäisi Heroes-sarjan fantasia-pohjaisen ilmapiirin.


text: Laajennuksen kehittämisen keskivaiheilla New World Computing päätti hylätä Forgen ja poisti pelin tarinasta kaikki viitteet siihen, rakentaen "Might and Magic VII:n" "hyvälle" lopulle. Forge korvattiin elementaaleille pohjautuvalla kaupungilla nimeltä "Conflux". Forgen hylkääminen projektin puolivälissä johti ajanpuutteeseen Confluxin kehittämisessä, ja kehittäjät sekä graafikot olivat pakotettuja käyttämään peruspelin elementaaliolentoja. Tämä näkyy esimerkiksi Conflux-kaupungin neljän peruselementaalin asumuksia: nämä käyttävät tismalleen samaa grafiikka kuin pelin maailmankartalla.


title: Jeruto Kiptum

text: Jeruto Kiptum (s. 12. joulukuuta 1981) on kenialainen estejuoksija.


title: Jeruto Kiptum

text: Kiptum voitti 1998 hopeaa Marrakechin maastojuoksun MM-kisoissa nuorten sarjassa. Seuraavana vuonna hän oli Belfastin maastojuoksun MM-kisoissa lyhyellä matkalla kahdeskymmenesensimmäinen ja Vilamourassa vuonna 2000 neljäskymmenesneljäs. Kiptum sijoittui samana vuonna nuorten MM-kisoissa Santiago de Chilessä 800 metrin juoksussa seitsemänneksi.


title: Jeruto Kiptum

text: Kiptum palasi arvokisoihin Helsingin MM-kisoissa 2005, joissa hän voitti 3 000 metrin estejuoksussa MM-pronssia ajalla 9.26,95. Seuraavana vuonna hän voitti matkalla Kenian mestaruuden, sijoittui kuudenneksi Kansainyhteisön kisoissa sekä voitti Afrikan mestaruuden. Kauden lopussa hän oli toinen, samoin yleisurheilun maailmancupissa.


title: Anconan maakunta

text: Ancona () on maakunta Marchen alueella, keskisessä Italiassa. Myös sen pääkaupunki on nimeltään Ancona. Maakunnan pinta-ala on 1 940 km², ja vuoden 2015 lopulla siellä oli yhteensä 477 892 asukasta. Maakunnassa on 47 kuntaa.


title: Dorino Serafini

text: Teodoro "Dorino" Serafini (22. heinäkuuta 1909 Pesaro, Italia – 5. heinäkuuta 2000 Pesaro, Italia) oli italialainen kilpamoottoripyöräilijä ja Formula 1 -kuljettaja. Hän osallistui vain yhteen F1-sarjan Grand Prix -kilpailuun, mutta onnistui keräämään kolme MM-pistettä sijoituttuaan Italian Grand Prix'ssa 1950 toiseksi. Pisteet hän jakoi Alberto Ascarin kanssa.


title: Verhnekolymskin ulus

text: Verhnekolymskin ulus tai Verhnekolymskin piiri (, ) on paikallinen itsehallintoalue Sahan tasavallan itäosassa Venäjällä, Kolyman yläjuoksulla. Se rajoittuu pohjoisessa Srednekolymskin piiriin, idässä ja etelässä Magadanin alueeseen sekä lännessä Moman ja Abyin piireihin. Verhnekolymskin piirin pinta-ala on 67 800 km².


title: Jussi Merikanto

text: Jussi Jalmari Merikanto (s. 16. helmikuuta 1979 Helsinki) on suomalainen oopperalaulaja, äänialaltaan bassobaritoni. Hän on opiskellut Sibelius-Akatemian laulumusiikin osastolla Päivi Nisulan ja Petteri Salomaan johdolla ja vuonna 2007 Roland Hermannin oppilaana Karlsruhessa. Merikanto soittaa myös viola da gambaa ja on laulanut Cantores Minores -poikakuorossa ja Savonlinnan Oopperajuhlakuorossa.


title: Jussi Merikanto

text: Merikanto on laulanut solistina Kuopion oopperassa, Turun oopperassa sekä kesällä 2006 oopperassa "Lakeuksien lukko" Ilmajoen Musiikkijuhlilla.


title: Jussi Merikanto

text: Merikanto tuli toiseksi Taidekeskus Salmelan järjestämässä kolmannessa Merikanto-laulukilpailussa 2009.


title: Jussi Merikanto

text: Merikanto nimettiin vuoden 2011 alusta Nurmeksen Joulumusiikin taiteelliseksi johtajaksi .


title: Flash Gordon (albumi)

text: Flash Gordon on elokuvan "Flash Gordon – iskevä salama" soundtrack. Albumi julkaistiin 8. joulukuuta 1980. Musiikin on säveltänyt ja tuottanut brittiläinen yhtye Queen. Albumi on yhtyeen ensimmäinen elokuvamusiikkiprojekti ja yhdeksäs studioalbumi. Albumi oli myös elokuvahistorian ensimmäinen rock-yhtyeen kokonaisuudessaan säveltämä soundtrack. Myöhemmin Queen tuotti elokuvamusiikkia myös elokuvaan "Highlander – Kuolematon", joka julkaistiin albumilla "A Kind of Magic" vuonna 1986.


title: Flash Gordon (albumi)

text: Albumi poikkeaa yhtyeen aiemmista levytyksistä siinä suhteessa että Freddie Mercuryn laulu ei ole kantavana voimana, vaan pääosassa on kokonaan yhtyeen musiikki. Ainoastaan kahdessa kappaleessa albumilla on lauluosuus mukana, muut kappaleet ovat instrumentaalisia.


title: Flash Gordon (albumi)

text: Yhtyeen aiemmasta tuotannosta poiketen albumin kappaleissa on käytetty runsaasti syntetisaattoreita, toisin kuin aiemmilla levyillä. Edeltävistä levytyksistä ainoastaan "Flash Gordonia" edeltäneellä "The Game" -albumilla käytettiin syntetisaattoreita. Vuosi 1980 olikin taitekohta yhtyeen historiassa syntetisaattoreiden suhteen, ja jatkossa syntetisaattorit muodostuivat pysyväksi osaksi Queenin äänimaailmaa.


title: Flash Gordon (albumi)

text: Lisäksi Hollywood Recordsin vuoden 1991 uudelleenjulkaistussa cd-versiossa on mukana uudelleensovitettu bonuskappale:


title: Peltoukonnauris

text: Peltoukonnauris ("Erysimum cheiranthoides") on yksivuotinen, keltakukkainen ristikukkaiskasvi.


title: Peltoukonnauris

text: Peltoukonnauris on pystyasentoinen ruohovartinen kasvi, joka kasvaa 30–60 cm korkeaksi. Lehdet ovat pitkulaiset ja lievästi hammaslaitaiset. Keltaiset neliterälehtiset kukat ovat halkaisijaltaan 4–8 mm, kasvin latvassa, ne aukeavat alhaalta ylöspäin. Kukkien kuihduttua niiden tilalle tulee pitkulainen särmikäs lituhedelmä. Peltoukonnauriista tavataan Suomessa kahta alalajia eli yksivuotista rikkaukonnaurista ("Erysimum cheiranthoides" ssp. "cheiranthoides") ja kaksivuotista nurmiukonnaurista ("Erysimum cheiranthoides" ssp. "altum").


title: Peltoukonnauris

text: Peltoukonnauris kukkii heinä-elokuussa.


title: Peltoukonnauris

text: Peltoukonnauris on yleinen lähes koko Euroopassa. Se on kuitenkin harvinainen arktisilla alueilla pohjoisessa, mereisimmillä alueilla Norjassa, Britteinsaarten pohjois- ja länsiosissa ja Islannissa, sekä toisaalta välimerenkasvillisuuden alueella etelässä. Aasiassa ja Pohjois-Amerikassa sitä esiintyy laajalti samalla ilmastovyöhykkeellä kuin Euroopassa.


title: Peltoukonnauris

text:
Suomessa peltoukonnauris esiintyy koko maassa ja on yleinen Etelä-Lappiin saakka. Etelä- ja Keski-Suomessa se on muinaistulokas, Keski- ja Pohjois-Lapissa uustulokas.
Peltoukonnauris on rikkakasvi.


title: Ukkometso

text:
Ukkometso on suomalaisen laulajan Pate Mustajärven viides sooloalbumi. Se julkaistiin 27. marraskuuta 2000 (Mustajärven "emoyhtye" Popeda oli kyseisen vuoden keikkatauolla).
Albumilta julkaistiin singleinä kappaleet "Ukkometso" ja "Kannu vaakunaa" (jonka Mustajärvi duetoi Solistiyhtye Suomen Pekka Hartosen kanssa). Tunnetuimmiksi lauluiksi muodostuivat levyn nimikappale sekä "Mä elän vieläkin" (suomennos kappaleesta "The Highwayman"), jossa Mustajärven lisäksi laulavat Harri Marstio, Jorma Kääriäinen ja Topi Sorsakoski.


title: Ukkometso

text: Vierailijat:


title: Welsh

text:
Welsh () voi tarkoittaa myös seuraavia:
Welshiin liittyvät myös seuraavat:


title: Suvi Rihtniemi

text:
Suvi Hannele Rihtniemi (s. 8. huhtikuuta 1954 Helsinki) on suomalainen diplomi-insinööri ja Helsingin seudun liikenne -kuntayhtymän (HSL) toimitusjohtaja. Tehtävään Rihtniemi siirtyi 1. syyskuuta 2009 Maanmittauslaitoksen kehittämiskeskuksen vastuualuepäällikön virasta.
Valtionhallinnossa Rihtniemi ehti työskennellä 30 vuotta. Hän on toiminut aikaisemmin muun muassa tutkijana VTT:n rakennustalouden laboratoriossa, maanmittausinsinöörinä Rauman maanmittaustoimistossa ja Uudenmaan maanmittauskonttorissa sekä maanmittaushallituksessa. Maanmittauslaitoksessa hän on työskennellyt toimistoinsinöörinä, tiimin vetäjänä ja viimeksi vastuualuepäällikkönä.


title: Suvi Rihtniemi

text: Rihtniemi toimi Helsingin kaupunginvaltuuston kokoomuslaisena jäsenenä vuodet 1982–2009, kaupunginvaltuuston puheenjohtajana 1995–2000 ja ensimmäisenä varapuheenjohtajana 2001–2004. Helsingin kaupunginhallituksen puheenjohtajana Rihtniemi toimi vuodet 2007–2009.


title: Suvi Rihtniemi

text: Vuoden 2009 tammikuusta saman vuoden elokuun loppuun asti hän toimi Helsingin kaupunginhallituksen uuden ja taloudellisen päätöksenteon kannalta keskeisen konsernijaoston puheenjohtajana. Kaupunkikonserniin kuuluu 118 tytäryhtiötä ja 10 säätiötä, joissa kaupungilla on määräysvalta.


title: Suvi Rihtniemi

text: Helsingin kaupunginhallituksen puheenjohtajana Rihtniemi johti puhetta myös pääkaupunkiseudun yhteistyön tiivistämiseen keskittyneessä Pääkaupunkiseudun neuvottelukunnassa, joka on Helsingin, Espoon, Vantaan ja Kauniaisten johtavien luottamushenkilöiden yhteistyöelin.


title: Suvi Rihtniemi

text: Rihtniemi toimi Pääkaupungin yhteistyövaltuuskunta YTV:n hallituksen puheenjohtajana 2001–2007, jolloin laadittiin laajakantoinen tulevaisuusraportti ”Pääkaupunkiseudun tulevaisuuskuva 2025”. PKS 2025-työtä valmisteltiin Rihtniemen johdolla rinnakkain Pääkaupunkiseudun liikennejärjestelmäsuunnitelman PLJ 2002 kanssa.


title: Suvi Rihtniemi

text: Helsingin kaupunginvaltuuston puheenjohtajaksi Rihtniemi valittiin kuusi kertaa vuosiksi 1995–2000. Puheenjohtajakauden päätyttyä hänestä paljastettiin vuonna 2002 perinteinen muotokuva, jonka on maalannut kuvataiteilija Sami Rinne (s. 1970). Muotokuva on esillä Helsingin kaupungintalossa, valtuustosalin aulatilassa.


title: Suvi Rihtniemi

text: Tasavallan presidentti myönsi 6.12.2014 Rihtniemelle Suomen Leijonan komentajamerkin.


title: Suvi Rihtniemi

text: Rihtniemi on ollut Euroopan neuvoston kunta- ja aluekongressin Suomen valtuuskunnan jäsen yli kymmenen vuotta ja nykyisin hän on kongressin 15-jäsenisen hallituksen jäsen. Hän on toiminut myös Kokoomuksen puoluevaltuuston jäsenenä.


title: Suvi Rihtniemi

text: Rihtniemi on vanhaa kokoomuslaista sukua. Hänen isänsä oli Kokoomuksen monivuotinen puheenjohtaja, kansanedustaja Juha Rihtniemi (1927–1971). Hänen isoisänsä, everstiluutnantti Elja Rihtniemi oli Kansallisen Kokoomuksen perustajajäsen ja isoisänisänsä, filosofian tohtori Volter Rihtniemi (1861–1938) Suomalaisen puolueen kantavia voimia Kainuussa.


title: Suvi Rihtniemi

text: Suvi Rihtniemen täti Irma Rihtniemi-Koski toimi kansanedustajana ja Kokoomuksen Naisten Liiton varapuheenjohtajana.


title: Suvi Rihtniemi

text: Rihtniemen aviomies on toimittaja ja viestintäyrittäjä Matti Niiranen.


title: Pimeyden valtakunta

text: Pimeyden valtakunta () on Paul Bennettin suunnittelema, vuonna 1990 julkaistu lautapeli.


title: Pimeyden valtakunta

text: Pelissä pelaajat pyrkivät kahdeksan varustuksen voimin löytämään Kultaisen avaimen muiden aarteiden joukosta seikkaillessaan ympäri valtakuntaa. Avain ja aarteet on kätketty salaperäisiin linnoihin ja mystisiin rakennuksiin. Löydettyään avaimen pelaajan täytyy yrittää paeta sen ja yhden aarteen kanssa lähtöpaikkaan. Lähtöpaikka on ainoa ulospääsy Pimeyden valtakunnasta.Ennen pelin alkua pelaajat päättävät, haluavatko he pelata lyhyen vai pitkän peliversion.


title: Pimeyden valtakunta

text: Pelaajat heittävät vuorollaan noppaa (8 puolinen) ja siirtävät Paholaiskuninkaan heitettyä numeroa vastaavaan ruutuun. Sitten siirtyy pelaajan seikkailija (harmaa, punainen, ruskea, sininen, vihreä ja violetti) mihin suuntaan tahansa haluaa sinisestä aloitusruudusta. Sitten vasemman puoleinen jatkaa ja niin edelleen. Pelaajat saavat jakaa ruudun (jos toisella on aarre, ruutun saapunut saa varastaa toisen aarteen ja heittää noppaa ja paeta). Nopan luku täytyy käyttää kokonaan, paitsi valkoisen tikarin, mustan tikarin ja Paholaiskuninkaan estäessä kulkua.


title: Pimeyden valtakunta

text: Joukkuepeliä pelataan melkein samoin säännöin, kuin yksin pelaten, ainoana poikkeuksena seikkailijat pyrkivät kulkemaan pareittain. Kukin seikkailija kuitenkin liikkuu omien heittojensa mukaan. Jokaisella pelaajalla on myös oma seikkailija. Joukkueen varustekortit jaetaan parien kesken (neljä varustekorttia yhtä seikkailijaa kohti). Tällöin seikkailijalla ei ole välttämättä aina tiettyä varustekorttia vaaran tai hirviön voittamiseen ja tästä syystä seikkailijoiden kannattaa pysyä yhdessä.


title: Pimeyden valtakunta

text: Joukkuetoveri voi vapauttaa tyrmässä olevan ystävänsä. Hänen pitää mennä aarrepaikkaan ja vanki saa lähteä tyrmästä seuraavalla vuorolla. Pelaaja, joka haluaa auttaa ystäväänsä vaaran ohittamisessa tai vapauttaa hänet pulasta, ylittää itse vaaran käyttämällä tilanteen vaatimaa varustetta. Jos pelaaja onnistuu, ystävä tietenkin pelastuu. Jos molemmat pelaajat joutuvat vaaraan, heidän pitää paeta siitä yksittäin. Pelaajat voivat kuitenkin lainata toistensa varusteita.


title: Pimeyden valtakunta

text:
Onnistuessaan jossain edellä mainituista vaihtoehdoista, siirtyy pelaaja ensimmäisen ruskean hämähäkin päälle jatkaen siitä normaalisti. Epäonnistuessaan yhdessä edellä mainitussa tehtävässä, menettää hän yhden varusteen ja siirtyy sen jälkeen ruskean hämähäkin päälle.
Jos pelaajalla ei ole varusteita, yrittää hän heittää 1 tai 8 päästäkseen kuopasta (yksi heitto vuoroa kohti).


title: Pimeyden valtakunta

text: Pimeyden valtakunnan kaikki asiat eivät ole pirullisia tai pahoja. Pelaaja voi löytää myös kulkuaan helpottavia taikavoimia.


title: Pimeyden valtakunta

text: Taikapyörteiden avulla seikkailija voi siirtää valtakunnan osasta toiseen. Kuhunkin pyörteeseen on kaksi reittiä. Pyörteeseen ei tarvitse päästä tasaluvulla. Kaikilla niillä seikkailojoilla, joihin pelilaudan muutos nyt vaikuttaa, on välittömästi kolme erikoisheittoa aikaa pelastautua pyörteeseen tai vaihtaa valtakunnan osaa. Paholaiskuningasta ei siirretä näiden erikoissiirtojen aikana.


title: Pimeyden valtakunta

text: Kaikki seikkailijat, jotka putoavat pelilaudalta tai murskaantuvat pelilaudan alle, asetetaan 1: Tyhjään mustaan aukkoon, jos pelilauta kääntyy ylöspäin 2: Mustareunaiseen pyörteiseen, jos pelilauta kääntyy sisäänpäin. 3: Jos Paholaiskuningas putoaa tai murskautuu, se nostetaan aiempaan numeroa vastaavaan ruutuun uudella pelilaudalla.


title: Pimeyden valtakunta

text: Seikkailijat, jotka jäivät muuttuvien pelilautojen vangiksi, joutuvat vuoroillaan heittämään 1 tai 8 päästäkseen pyörteestä/mustasta aukosta. Jos seikkailija ei pääse ulos pyörteestä/mustasta aukosta kolmen seuraavan heittovuoron aikana, hän joutuu luopumaan yhdestä aarteesta (ei kuitenkaan avaimesta). Tämän jälkeen hän pääsee pois. Jos pelaajalla ei ole aarteita, hän yrittää niin kauan kunnes saa ykkösen tai kahdeksan.


title: Pimeyden valtakunta

text: Pelaaja voi saada yhden taikakortin Kivikehästä (ks. ylempää). Kortilla voi estää pelilaudan ulospäin kääntymisen. Kortilla EI PYSTY estämään pelilaudan sisäänpäin kääntymistä. Jos pelaaja pelaa taikakortin, pyörteessä oleva seikkailijan täytyy heittää 1 tai 8 pelastuakseen- yksi heitto vuoroa kohti. Jos seikkailija ei pysty pelastautumaan kolmen seuraavan vuoronsa aikana, pelaaja heittää noppaa ja siirtää seikkailijansa luvun mukaan normaalisti eteenpäin. Taikakortti poistetaan käytön jälkeen. Kukin seikkailija saa ainoastaan yhden taikakortin pelin aikana.


title: Pimeyden valtakunta

text: Aina kun pelaaja käy Kivikehässä, hän saa menettämiään kortteja takaisin (ks. ylempää). Jos Runsauden velhon kohtaa oikein, hän antaa menetetyt varusteet takaisin. Hän antaa myös mahdollisuuden pelaajalle saada menetetty aarre tai toisen pelaajan menettämä aarre (ks. ylempää). Pelaajalla saa olla hallussaan kutakin varustekorttia yksi kerrallaan.


title: Pimeyden valtakunta

text: Kun pelaaja on saanut Kultaisen avaimen ja yhden aarteen (joka ei ole Kobra), pelaajan kannataa miettiä valtakunnasta poistumista. Pelaajan on syytä muistaa, että vastustajat saattavat yrittää estää häntä ja varastaa tämän aarteen. Pelaajan on siis syytä vältellä vastustajiaan mahdollisimman paljon.


title: Pimeyden valtakunta

text: Ensimmäinen pelaaja, joka pääsee lähtöalueelle Kultaisen avaimen ja yhden tavallisen aarteen kanssa on valtakunnan Korkein vartija ja samalla pelin voittaja.


title: Pimeyden valtakunta

text: Muilla seikkailijoilla on vielä kuusi heittoa aikaa pelastautua valtakunnasta. Jos he eivät pysty siihen, Korkein vartija sulkee salaperäisen valtakunnan poistumisreitin ja hitaimmat seikkailijat jäävät ikuisesti vaeltamaan tähän petolliseen valtakuntaan.


title: Sisäilma

text: Sisäilma on rakennuksen tai muun tilan sisällä olevaa ilmaa. Sisäilma koostuu kaasumaista ja hiukkasmaisista yhdisteistä, jotka liikkuvat ilman mukana ja päätyvät hengityksen, ihon tai limakalvojen kautta elimistöön. Ulkoilman lisäksi sisäilmassa on tilasta, sen käyttäjistä tai käyttäjien toiminnoista peräisin olevia yhdisteitä.


title: Sisäilma

text: Sisäympäristöllä tarkoitetaan on rakennuksen tai muun tilan sisällä vallitsevia fysikaalisia ja kemiallisia olosuhteita. Sisäilmasto kattaa tästä kokonaisuudesta lämpöolosuhteet ja sisäilman. Sisäilmaston lisäksi sisäympäristöön vaikuttavat muun muassa akustiset olosuhteet, sähkö- ja magneettikentät sekä valaistus.


title: Sisäilma

text: Rakennusten sisäilmalle on kehitetty sisäilmastoluokitus, jossa esitetään tavoitearvoja useille sisäilmatekijöille. Sisäilmatekijöitä ovat muun muassa lämpöolot, äänitaso, ilmanvaihto, radon ja ilman epäpuhtaudet. Luokituksessa on esitetty myös tärkeimmät lämmitys-, ilmanvaihto- ja ilmastointilaitteiden suunnittelussa tarvittavat sisäilmastosuureiden arvot.


title: Sisäilma

text: Sisäilmaston laatu jaetaan seuraaviin luokkiin: S1 (yksilöllinen), S2 (hyvä) ja S3 (tyydyttävä). S1 tarkoittaa sisäilman laatua, jota 90 % arvioijista pitää hyvänä. S3 on alin hyväksyttävä luokka, jossa voi kuitenkin ilmaantua haittoja herkille henkilöille. Luokitus perustuu useisiin tutkimuksiin ja pitkäaikaisiin aistinvaraisiin kokemuksiin sisäilman laadusta. Aistinvaraisuus on osoittautunut erittäin herkäksi arviointimenetelmäksi. Joissakin tapauksissa on tavallista, että ihmiskeho havaitsee sisäilman epäpuhtauksia herkemmin kuin mittauslaitteet. Aistinvaraisesti ei voida arvioida hajuttomia sisäilman epäpuhtauksia, kuten häkäkaasua tai radonia.


title: Sisäilma

text: Sisäilmaluokitus otettiin käyttöön vuonna 1995, ja uusin luokitus julkaistiin vuonna 2008. Luokituksen valmisteluun ovat osallistuneet merkittävimmät rakennusalan järjestöt, Rakennustietosäätiö RTS sekä sisäilmastoalan asiantuntijoiden järjestö, Sisäilmayhdistys ry. Sisäilmaluokitus on myös osa TEKESin TERVE TALO-teknologiaohjelman tuottamia "terveen talon" kriteerejä.


title: Sisäilma

text: Sisäilman laadusta on tullut viime vuosina yhä merkittävämpi tutkimusalue muun muassa rakennusfysiikassa. Sisäilmaongelmat ja niiden vaikutukset ihmisten hyvinvointiin ja viihtyvyyteen ovat vauhdittaneet tämän tutkimusalueen tutkimusta. Sisäilman koettuun laatuun vaikuttavat muun muassa ilman lämpötila, kosteuden ja hiilidioksidin määrä, hajuttomuus, vetoisuus ja hiukkaset. Yleisimmin sisäilman laatua heikentävät riittämätön ilmanvaihto ja hallitsematon korvausilman saanti. Tämän lisäksi kärsitään usein kosteus- ja homevaurioiden aiheuttamista sisäilmaongelmista. Myös erilaiset materiaalipäästöt ja viemärikaasut voivat heikentää sisäilman laatua. Sisäilmatutkimukset ovatkin keskittyneet fysikaalisten, kemiallisten ja mikrobiologisten tekijöiden analysointiin.


title: Moman piiri

text: Moman piiri (, ) on paikallinen itsehallintoalue Sahan tasavallan itäosassa Venäjällä. Se sijaitsee Indigirkan yläjuoksun ja sen sivujoen Moman ympärillä. Moman piiri rajoittuu pohjoisessa Abyin ja idässä Verhnekolymskin piireihin, kaakossa Sahan naapurialueeseen Magadanin alueeseen, sekä etelässä Oimjakonin, lounaassa Tompon ja lännessä Verhojanskin piiriin.


title: Moman piiri

text: Piirin pinta-ala on 104 600 km². Vuonna 2010 siellä oli 4383 asukasta. Hallinnollinen keskus on Honuun kylä. Kaikkiaan piirissä on kuusi kansallista naslegia (maalaiskuntaa). Tärkeimmät elinkeinot alueella ovat poronhoito, nautakarjan- ja hevostenkasvatus, turkistarhaus ja metsästys.


title: Townend-rengas

text: Townend-rengas on lentokoneen tähtimoottorin "ympärillä" oleva muotoilupelti. NACA-rengas on vastaava Yhdysvaltain liittovaltion vuonna 1927 kehittämä lentokoneen osa. Townend-rengas vähentää ilmanvastusta ja voi auttaa (tai hankaloittaa) sylintereiden jäähdytystä. Se tuli käyttöön 1920-luvulla ja oli laajassa käytössä kunnes suuremmilla nopeuksilla tehokkaampi NACA-rengas syrjäytti sen 1930-luvulla.


title: Townend-rengas

text: Townend-renkaan kehitti tohtori englantilainen Hubert Townend, joka toimi National Physical Laboratoryssa vuonna 1929. Patentteja tuki Boulton & Paul Ltd-lentokonetehdas.. Yhdysvalloissa rengas kulki nimellä "drag ring" ("vastusrengas"), koska se vähensi moottorin ilmanvastusta.


title: Townend-rengas

text: Townend-rengasta käyttivät mm. Douglas O-38, Vickers Wellesley, Westland Wallace ja the Gloster Gauntlet.


title: Luettelo Hockey Hall of Famen jäsenistä aikajärjestyksessä

text: Tämä on luettelo Hockey Hall of Famen jäsenistä aikajärjestyksessä.


text: Pelaajat


text: VaikuttajatPelaajat


text: VaikuttajatPelaajatPelaajat


text: VaikuttajatTuomaritPelaajat


text: VaikuttajatTuomaritPelaajatVaikuttajatTuomaritPelaajat


text: VaikuttajatPelaajatVaikuttajatPelaajat


text: TuomaritPelaajat


text: TuomaritPelaajatVaikuttajatPelaajat


text: VaikuttajatTuomaritPelaajatVaikuttajatPelaajat


text: Vaikuttajat


text: Tuomarit


title: Vogt-Russellin teoreema

text: Tähtitieteessä Vogt-Russellin teoreema toteaa, että tähden rakenteen määrää yksikäsitteisesti tähdeksi romahtavan ainepilven massa sekä kemiallinen koostumus. Teoreema on johdettu tähtien rakennetta ja kehitystä mallintavista yhtälöistä. Teoreema voidaan viedä vielä pitemmälle ja sanoa, että alkutila määrää myös tähden kehityksen.


title: Vogt-Russellin teoreema

text: Vogt-Russellin teoreemaa ei ole todistettu matemaattisesti. Se ei myöskään välttämättä pidä täysin paikkaansa sillä laskuissa jätetään yleensä huomiotta muun muassa pilven magneettikenttä sekä muita monimutkaisempia ilmiöitä, jotka voivat aiheuttaa poikkeamia.


title: Oimjakonin ulus

text: Oimjakonin ulus eli Oimjakonin piiri (, ) on kunnallinen itsehallinto alue Sahan tasavallan itäosassa Venäjällä. Piiri sijaitsee Indigirkan yläjuoksulla ja se rajoittuu pohjoisessa Moman piiriin, idässä ja etelässä Magadanin alueeseen, lounaassa Ust-Majan ja lännessä Tompon piiriin. Oimjakonin piirin pinta-ala on 92 200 km². Väkiluku vuonna 2007 oli noin 13 400, kun vuonna 1989 piirissä vielä oli noin 32 300 asukasta. Asukkaista 57 % on venäläisiä, 23 % jakuutteja.


title: Oimjakonin ulus

text: Piirin hallinnollinen keskus on Ust-Neran taajama. Vuodesta 2007 piiri koostuu kahdesta kaupunkikunnasta (Ust-Nera ja Artyk) ja viidestä maalaiskunnasta (naslegista). Yksi asutuskekuksista on Oimjakonin kylä, jonne on arviona kirjattu pohjoisen pallonpuoliskon pakkasennätys.


title: Oimjakonin ulus

text: Merkittävä elinkeino alueella on kullanlouhinta. Alueen läpi kulkee Kolyman valtatie


title: Lämpöolosuhteet

text: Lämpöolosuhteet ovat sisätiloissa vaikuttavien ilman ja pintojen lämpötilojen, ilman liikkeen ja suhteellisen kosteuden yhteisvaikutus. Kehon ja ympäristön välinen lämmönsiirto vaikuttaa lämpötasapainoon ja koettuun lämpöviihtyisyyteen.


title: Lämpöolosuhteet

text: Tasalämpöisenä eläimenä ihminen pyrkii pitämään kehonsa lämpötilan vakiona (noin 37 °C). Elimistön aineenvaihdunnassa syntyvä ylilämpö poistuu ihon ja hengityksen kautta ympäristöön. Lämpötasapainossa elimistöstä poistuva lämpö on yhtä suuri kuin aineenvaihdunnan synnyttämä ylilämpö.


title: Carl Clemens Bücker

text: Carl Clemens Bücker (11. helmikuuta 1895 Koblenz-Ehrenbreitstein, Saksa – 3. maaliskuuta 1976 Mölln, Länsi-Saksa) oli saksalainen lentäjä ja lentokonesuunnittelija. Hän oli maailmanlaajuisesti tunnettu 1930-luvulla koululentokoneistaan ja taitolentokoneistaan Bücker Bü 131 ja Bücker Bü 133.


title: Carl Clemens Bücker

text: Carl Bücker syntyi vuonna 1895 sotilaslääkäri Georg Bückerin perheeseen. Hän aloitti koulunkäynnin vasta 12-vuotiaana. Vuonna 1912 hän liittyi kadettina keisarilliseen laivastoon palvellen "Kaiser Karl der Große" -linjalaivalla. Vuonna 1914 hän pääsi laivaston lentäjäksi. Tämä johti hänet Ernst Heinkelin tuttavuuteen vuonna 1918. Vuonna 1919 hän jätti asevoimat ja toimi Itämerellä laivojen huolitsijana.


title: Carl Clemens Bücker

text: Vuonna 1920 hän muutti Ruotsiin. Hän sai pian Ruotsin kansalaisuuden ja perusti Ernst Heinkelin avustuksella Lidingöön Svenska Aero AB -yhtiön, joka valmisti lisenssillä Heinkelin lentokoneita.


title: Carl Clemens Bücker

text: Joulukuussa 1932 Svenska Aero meni konkurssiin, jolloin Bücker palasi Saksaan. Saksassa oli jo alkamassa Luftwaffen varustelu joka selitti paluun osaltaan. Hän perusti Berliinin Johannisthaliin 3. lokakuuta 1933 Bücker Flugzeugbau GmbH-yhtiön. Sen pääsuunnittelija oli ruotsalainen Anders J. Anderson, joka suunnitteli muun muassa Bücker Bü 131 Jungmann ja Bücker Bü 181 Bestmann-koneet.


title: Carl Clemens Bücker

text: Vuonna 1935 Bückerin yhtiö oli osa Saksan varusteluteollisuutta. Se alkoi valmistaa muitakin konetyyppejä, esimerkiksi Focke-Wulf Fw 44 Stieglitz, ja korjata muun muassa Heinkel He 46 -koneita. Kuten lähes kaikki tehtaat se rakensi osia Junkers Ju 87 ja Messerschmitt Bf 109 -koneisiin.


title: Carl Clemens Bücker

text:
Huhtikuussa 1945 Bücker pakeni venäläisiä Bonniin, jossa hän toimi Saabin asiamiehenä. Ruotsalaisen Andersonin suunnittelema Saab Safir saatiin myytyä hänen aloitteestaan Lufthansalle koulukoneeksi.
Hänen vaimonsa Hermine kuoli vuonna 1965. Bücker kuoli 3. maaliskuuta 1976.


title: Alain Connes

text: Alain Connes (s. 1. huhtikuuta 1947) on ranskalainen matemaatikko. Hän on nykyään professorina College de Francessa (Pariisi, Ranska), IHESissä (Bures-sur-Yvette, Ranska) ja Vanderbiltin yliopistossa (Nashville, Tennessee).


title: Alain Connes

text: Hän on erikoistunut Von Neumannin algebroihin ja on onnistunut luokittelemaan injektiiviset tekijät.


title: Alain Connes

text: Linkin näiden kahden välille, jolla voitiin myös tutkia teoreettista fysiikkaa hiukkasfysiikkaa ja differentiaaligeometriaa, tarjosi epäkommutatiivinen geometria, josta hän on myös kirjoittanut kirjan.


title: Alain Connes

text: Alain Connes palkittiin Fieldsin mitalilla vuonna 1982, Crafoord-palkinnolla vuonna 2001 ja kultamitalilla CNRS:ssä vuonna 2004. Hän on jäsenenä useissa ulkomaisissa akatemioissa, kuten esimerkiksi Ranskan tiedeakatemia, Tanskan tiedeakatemia, Norjan tiedeakatemia, Venäjän tiedeakatemia ja Yhdysvaltain tiedeakatemia.


title: Tompon piiri

text: Tompon piiri (, ) on kunnallinen itsehallintoalue Sahan tasavallan keskiosassa Venäjällä. Piiri sijaitsee Aldanin sivujoen Tompon valuma-alueella. Se rajoittuu pohjoisessa Verhojanskin piiriin, idässä Oimjakonin, etelässä Ust-Majan, lounaassa Tattan sekä lännessä Ust-Aldanin ja Kobjain uluseihin (piireihin). Tompon piirin pinta-ala on 135 800 km². Merkittäviä elinkeinoja alueella ovat hevosten ja nautakarjan kasvatus.


title: Tompon piiri

text: Tompon piirissä on kaksi kaupunkikuntaa ("kursiivilla") ja seitsemän maalaiskuntaa eli naslegia ja näissä yhteensä 14 asutuskeskusta. Ulusin hallinnollinen keskus on Handygan taajama.


title: Nguyễn Văn Cốc

text: Nguyễn Văn Cốc (s. 1943) oli Pohjois-Vietnamin ja samalla Vietnamin sodan johtava hävittäjä-ässä.


title: Nguyễn Văn Cốc

text: Hän lensi MiG-21-hävittäjälentokoneella ja ampui alas yhdeksän Yhdysvaltain ilmavoimien lentokonetta. Ne olivat: neljä McDonnell F-4D Phantomia, kaksi F-105F, yksi F-105D, yksi F-4B ja yksi F-102A. Seitsemän näistä on Yhdysvaltain ilmavoimien tunnustamia menetyksiä, mikä on lentosodan tilastoinnissa hyvä tarkkuus.


title: Arvi

text: Arvi on suomalainen miehen nimi. Nimi on muunnos muinaisgermaanisesta ja skandinaavisesta nimestä "Arvidh" tai "Arvidher", joka merkitsee kotkaa tai sotilasta. Nimi on annettu elokuuhun 2017 mennessä 12 696 suomalaiselle. Virossa ja Suomessa nimi tunnetaan myös muodossa Arvo.


title: Heiluri

text: Heiluri on laite, joka koostuu niveleen kiinnitetystä jäykästä varresta (tai langasta) sekä sen päässä olevasta massasta (kuula tms.). Kun heiluri poikkeutetaan tasapainoasemastaan ja vapautetaan, syntyy heiluriliike, jossa massa liikkuu painovoiman ja mekaniikan peruslakien vaikutuksesta edestakaisin alimman pisteensä ohitse.


title: Heiluri

text: Heilurin keksi alun perin Ibn Yunus 1000-luvulla. Hän tutki ja dokumentoi sen oskilloivaa (edestakaista) liikettä. 1600-luvulla Galileo Galilei havaitsi kokeiden perusteella, että heilurin heilahdusaika ei riipu heilahduksen laajuudesta. Vaikka Galilei uskoi tämän verrannollisuuden olevan eksakti, se on vain pienille amplitudeille pätevä approksimaatio. Siihen kuitenkin perustuu heilurin käyttö kellojen käyntinopeuden vakioimiseen.


title: Heiluri

text: Ainoastaan pienillä heilahduskulmilla (alle 15°, jota suuremmilla kulmilla laskujen tarkkuus heikkenee huomattavasti) heilurin liike voidaan approksimoida harmoniseksi liikkeeksi. Tällöin heilahdusaika riippuu merkittävästi ainoastaan heilurin pituudesta ja painovoiman suuruudesta. Heilurin massa ja heilahduksen laajuuden eli amplitudin vaihtelut eivät vaikuta heilahdusaikaan.


title: Heiluri

text: Heilahdusaika eli heilahdusliikkeen jaksonaika on aika, jona heiluri tekee edestakaisen heilahduksen (vasemmalta oikealle ja takaisin). Kaava heilahdusajan "T" laskemiseksi on:


title: Heiluri

text: missä formula_2 on heilurin pituus ja formula_3 putoamiskiihtyvyys. (Sijoittamalla kaavaan arvot "T" = 1 s ja "g" = 9,81 m/s² saadaan heilurin pituudeksi noin 25 cm.)


title: Heiluri

text: Tämä kaava pätee ideaaliselle heilurille, joka oletetaan kitkattomaksi. Todellisen fysikaalisen heilurin heilahdusaikaa laskiessa pitää ottaa huomioon nivelen kitka ja heilurin ilmanvastus, jotka vaimentavat heilahdusta.